text:
Myndir: HB vann 4-1 á 07 Vestur
ítróttur03-06-2017 - 19:52 - Jóanis Albert Nielsen
07 Vestur tók í dag móti HB á nýggja vøllinum á Dungasandi í Sørvági.
Sigast má, at 07 Vestur fekk eina dreyma byrjan uppá dystin, tá ið Søren Nielsen legði heimaliðið á odda 1-0 eftir brotsspark tá ið 7. min. vóru farnir. Rókur av Fløtum Jespersen javnaði fyri HB við einum sera góðum langskotið tá ið eitt gott korter var leikt av fyrra hálvleiki. Liðini spældu javnt upp móti hvørjum øðrum í fyrra hálvleiki, og hálvleiksstøðan var eisini 1-1.
Í seinna hálvleiki var HB nógv tað betra liðið. Aleksandar Stankov legði HB á odda tá ið 8. min. vóru farnir av seinna hálvleiki. Símun Samuelsen økti um munin løtu seinni til 1-3. Sebastian Pingel staðfesti sigurin tá ið hann skoraði eitt sera vakurt mál. Sí tær seinastu myndirnar, og forsíðu myndina. HB vann dystin 1-4.


c: text/html

text:
SEYŠAMARKINGIN.
Hagamark.
Hvųr hagi skal hava sķtt mark į ųllum seyšinum ķ haganum ella, um neyšugt, fleiri mark į ymiskum seyšafylgjum ķ haganum, sbr. § 20, punkt 3b ķ hagalógini.
Sama mark kann ikki vera hagamark ķ tveimum hųgum ķ somu oyggj.
Mįl, sum višvķka markabroytingum, skulu verša višgjųrd į grannastevnu. Sżslumašurin skal sķšan leggja tey fyri Vinnumįlastżriš til avgeršar.
Eingin annar enn rųktingarmenn hagans kann av sķnum eintingum marka seyš.
Ęrseyšur, sum ikki hoyrir til hagan, men į fjalli er komin upp ķ gonguna, skal į ręttini frįmerkjast vi slųšuri, tį iš ikki vissa er fyri, at lamb hennara er markaš rętt.
Taš er umrįšandi, at allur seyšur veršur vęl og tżšiliga markašur so eingin ivi stendst av śr hvųrjum haga, seyšurin er.
Tekur ósemja ella ivi seg upp um, hvųnn haga eitt lamb hoyrir til, sum ómarkaš kemur į rętt um heystiš, skal taš lutast tķ haganum, sum taš gongur ķ.
Seyšur, iš er ómarkašur ella so óvandaliga markašur, at sżslumašurin og tveir óvildarmenn, hann hevur innkallaš, vįtta merkiš at vera ókenniligt, veršur višgjųršur, um ivi er um eigaran, sum funniš fę. (§ 28 ķ giršingarlógini).
Kenningamark.
Kenning ķ seyšaskipanini ella pųrtum av henni er bert loyvd viš fylgjandi treytum:
1. Vištųka um hetta skal vera samtykt į hagastevnu į hagastevnu, sum er kallaš saman viš ķ minsta lagi 3 mįnaša varningi. Fyri at samtyktin fęr gildi krevst, at hon er samtykt av so mongum viš atkvųšurętti, iš tilsamans eru ķ minsta lagi:
a) tveir trišingar av ųllum viš atkvųšurętti og
b) helvtini av ųllum markatalinum ķ haganum.
2. Ķ vištųkuni skal vera skilaš til, hvussu stór skipanin skal vera ķ ųllum haganum, og um ųll skipanin skal vera kenning ella bert ein partur av henni, og hvųr.
3. Ķ vištųkuni skal harafturat vera skila til:
a) at rųktin veršur umsitin av rųktingarmonnum, valdir a hagastevnuni ella av stżrinum, sbr. § 9;
b) at seyšur hjį hvųrjum eigara sęr umframt taš įvķsa hagamerkiš (§ 13) skal hava frįmerki, sum sżslumašurin skal góškenna, įšrenn taš veršur nżtt;
c) at brundseyšir skulu frammanundan takast śr og samsżnast eigaranum eftir meting.

robotstxt: allowed

filter: keep


text:
Orð: Isaac Watts
Lag: Johann Crüger, F.H. Hutchins
Týtt: Victor Danielsen
1. Tú sært ei meg, tú sært ei meg,
men Son tín, Gud, sært tú!
Meg sært tú eina latnan í
hans hvíta rættferðskrúð;
men um tú sást meg uttan hann,
ei vón var fyri mær,
eg stóð ei, Harri, enn ein dag,
ein tíma fyri tær!
2. Men nú tú hyggur burt av mær
og sært á Jesus bert;
ígjøgnum deyða hans og blóð
tú nú mín vinur ert!
Tí hann er nú mín rættvísi,
mín friður og mítt alt;
hann stríddi fyri meg og vann,
og skuldina hann galt.
3. Ei hetta lætt at skilja er,
men orðið lýgur ei,
um kenslur, vit og alt í mær
so eina sigur nei;
tað stendur so í orðinum,
og tí, tí trúgvi eg
og syngi: Prís tær veri, Gud,
at náðin frelsti meg!


text:
Komandi vikuskifti 1.-3. juni – samlast oyggjaleikaliðið til venjing í svimjihøllini í Tórshavn.
Eftir morgunvenjingina leygarmorgun uml. kl. 09.00 verður morgunábit og kl. 10.00 fer Sølvi Winther Olsen, kommunu- og oyggjaleikalækni, at greiða frá hvussu vit eiga at fyrihalda okkum í hitanum á Rhodos undir leikunum. Avvarandi og venjarar hjá svimjarunum eru vælkomin, at vera við til fyrilesturin hjá Sølva.
Tá hetta er liðugt verður innanhýsis fundur millum oyggjaleikahópin og starvsnevndina um at kortleggja nakrar fastar mannagongdir á oyggjaleikunum.


text:
Eftirsum at nógvir gestir komu uttanlands frá og samstundis at nógv fólk komu á Sandoynna longu fríggjadag, høvdu vit skipað fyri einum upphitingartiltakið fríggjakvøld. Fyri tað fyrsta vildu vit fegin brúka tíð, saman við gestunum sum vóru komnir at hátíðarhalda brúdleypið saman... Continue reading →
Brúdleypið bleiv hildið á Hotel Skálavík! (kann harðliga viðmælast!) Vit sluppu inn í hølið longu mikudag. (Fantastiskt ha?). Eg veit ikki hvussu ofta vit fyltu bilar, fyri at fáa alt pyntið suður á Sandoynna. Áhh herre min gud! Tað var... Continue reading →
Óansæð hvat vit velja at lesa, so fara tað altíð at koma fak, har vit mugu stríðast eitt sindur eyka. Tá eg søkti inn til Sálarfrøði, var tað eitt fak, sum gjørdi at eg umhugsaði at lata vera. Eg sá... Continue reading →


text:
Navn: Hilmar K.. Danielsen
Aldur: 53 ár
Heimstaður: Klaksvík
Familja: Konan eitur Elin, børnini Jóannes 18 ár, Rói 17 ár og Durita 15 ár
Útbúgving: Verkfrøðingur (sterkstreym)
Áhugamál: Fótbóltur
Hvat ger fyritøkan har tú ert stjóri/eigari?
Handil og verkstað. Handilin selir lampur, hvítvørur, køksbúnýti umframt el-tilfar. Verkstaðið arbeiðir við vanligari el-innleggjan, skips-el, el til vinnubygningar osv.
Hvar heldur fyritøkan til?
Í Klaksvík.
Nær varð hon stovnað?
1991
Hvussu nógv fólk arbeiða í fyritøkuni?
20
Vinnuligir karmar í Føroyum:
Hvat er tað besta, tað almenna hevur gjørt fyri tína fyritøku/vinnugrein seinastu 5 árini?
Fyri fleiri enn 5 árum síðani vóru punktgjøldini strikaði á lampum og áðrenn tað á hvítvørum. Tað var sera gott fyri handilin
Hvat er tað besta, tað almenna kundi gjørt fyri tína fyritøku/vinnugrein?
Fastir og stabilir karmar eru týdingarmiklir. Javnari býti millum høvuðstaðarøki og restina av landinum er eisini týdningarmikið. At tað loysir seg líka væl at arbeiða í Føroyum sum t.d. í Noreg
Hvussu eru almennu vinnukarmarnir sum heild í Føroyum mun til hjá líknandi fyritøkum í grannalondunum?
Sum heild er teir kanska á einari leið, men kappingin um arbeiðsmegi byggir ikki á javna kapping
Hvussu eru umstøðurnar at reka vinnu í kommununi, har fyritøkan er?
Góðar
Hvat kundi verið betri?
Fleiri almennar íløgur og almenn arbeiðspláss høvdu betra stabilitetin
Hvussu er atgongdin til fígging av virkseminum hjá fyritøkuni?
Góð
Eru nakrar serligar forðingar fyri at fyritøkan kann vaksa?
Atgongdin til kvalifiseraða arbeiðsmegi
Um tú skalt royna at spáa um framtíðina, hvar sært tú fyritøkuna um 5-10 ár?
Á sama støðið sum í dag, tó við ávísum broytingum, so okkurt øki er styrkt fyri at betra kappingarførið
Persónligt:
Hvat er tað besta við at vera stjóri/eigari í tínari fyritøku?
Ábyrgdin og møguleikin at ávirka og gera skjótar broytingar, tá tað er neyðugt
Hvat er tað mest avbjóðandi?
Sæð yvir 25 ár hjá virkinum er tað óstabiliteturin, har ringu tíðirnar í onkrum av kreppunum hava verið sera strævnar
Hvussu nógvar tímar arbeiðir tú um vikuna?
60
Hvør ert tú?
Royni í mínum arbeiði at verða álítandi, síggi stórt virði í at verða arbeiðssamur og at vilja framburð.
Spurningar um aktuell mál:
Hvat heldur tú kann verða gjørt fyri at vaksa um fólkatalið í Føroyum?
Fleiri útbúgvingar í Føroyum og betri deildir um landi
Er atgongd til arbeiðsmegi nøktandi?
Nei.
Merkir tú nakað til, at arbeiðsloysið er lágt?
Ja.
Hvat merkja eitt nú broytingar í hækkaðum avgjøldum fyri tína fyritøku?
Tað komu nógvar hækkingar í avgjøldum í 2016, og tað er ein avbjóðing at fáa eitt nøktandi úrslit, tá útreiðslur javnt og samt leggjast afturat. Hetta nívir vinnuna úti um landið, sum so setir minni arbeiði í gongd, og minkar sostatt eisini um arbeiði hjá tænastufyritøkum, tá avgjøldini í høvuðsheitum verða umsett til nýtslu í miðøkinum
Vinnuhúsið varpar ljós á smáar og miðalstórar fyritøkur við at spyrja stjórar innan ymsar vinnugreinar, hvussu tað er at reka fyritøku í Føroyum og teirra gerandisdag.


text:
Mánadagin 25. juni 2012 verður rithøvundurin og samfelagsrevsarin, Hanus Kamban sjeyti.
Tá ið Hanus Kamban í 1978 gav út fyrsta stuttsøgusavn sítt “Dóttir av Proteus” var hann longu langt síðani roknaður millum fremstu mentafólk okkara sum týðari, ummælari og viðmerkjari í bløðum og tíðarritum. Hesi seinastu tretivu árini eru fleiri stuttsøgusøvn komin frá hansara hond, umframt greinar, ritroyndir og týðingar og ikki at gloyma ævisøguna um J.H.O. Djurhuus. Hann hevur eisini gjørt vart við seg í loftmiðlunum. Fyri sjónvarpið gjørdi hann tær minniligu heimildarsendingarnar um Áarstovubrøðurnar báðar, Janus og Hans Andrias. Fyri útvarpið gjørdi hann m.a. ta vælumtóktu sendirøðina um javnaldran vestanhavs Bob Dylan.
Í flestu stuttsøgum sínum fæst Hanus Kamban við samtíðarveruleikan, sosialsálarfrøðisligar trupulleikar. Viðhvørt hevur frásøgnin, eitt nú í seinasta savninum, “Gullgentuni” eitt furðukent lag við myrkum littónum, men yvirhøvur er stílurin royndskygdur, realistiskur, og Hanus dugir væl at lýsa vanlig fólk og gera lív teirra í gerandisdegnum viðkomandi fyri lesaran.
Hanus Kamban fekk virðisløn M. A. Jacobsens fyri yrkisbókmentir í 1980 og fyri fagrar bókmentir í 1986. Í 2004 fekk hann Mentanarvirðisløn Landsins. Tvær ferðir hevur hann verið tilnevndur til bókmentavirðisløn Norðurlandaráðsins. Fyrru ferð í 2004 við søgusavninum “Pílagrímar” og seinnu ferð í 2012 við stuttsugusavninum “Gullgentan” Harumframt fær hann veiting fyri lívið frá Statens Kunstfond.
Umframt skriving hevur hann verið aktivur í samfelagnum. Millum annað var hann ritstjóri á tíðarritinum Fjølnir 1967-1969. Í árini 1992-94 var hann formaður í Rithøvundafelag Føroya.
Rithøvundafelag Føroya skipar komandi sunnudag fyri einum hátíðarhaldi í sambandi við føðingardagin. Tiltakið verður í hølunum hjá Steinprenti á Skálatrøð (Öströms fabrikk) og byrjar klokkan 16 og í hesum sambandi leggur føðingardagsbarnið fram eitt nýtt savn av týðingum.
Rithøvundafelag Føroya


text:
Tilbúgvingarætlan í sambandi við eldsbruna í Eysturskúlanum - til næmingar
1. Tá ið eldur er í, ringir ein sirena.
2. Eldávaringarnar í skúlanum eru merktar á tekning.
3. Ringt verður eftir sløkkiliðnum á tlf. 112.
4. Telefonir at ringja eftir sløkkiliðnum eru á skrivstovuni, í lærarastovunum í C- og E-bygningunum og í svimjihylinum.
5. Farið út ígjøgnum næstu útgongd ella neyðútgongd í skúlastovuni.
6. Bíða eitt sindur, um aðrir flokkar eru í gongini, og tað knappliga gerst ov trongt.
7. Latið flokkar næst útgongdini koma út fyrst.
8. Øllum nýtist ikki at fara út sama veg.
9. Rýmast skal tann vegin, har minst roykur er. Oftast minni hiti og roykur niðri við gólvið.
10. Latið klæðir og skúlating verða, har tey eru.
11. Næmingar og lærarar ganga burtur frá útgongdum og neyðútgongdum yvir á Eysturvøll beinanvegin, soleiðis at rýmingarleiðirnar ikki verða sperraðar.
12. Allir flokkar stilla seg á sítt pláss á Eysturvølli.
13. Tá ið sløkkiliðið er liðugt við sítt arbeiði, gevur skúlaleiðslan boð um, um farast kann inn í bygningin.


text:
Í dag, leygardagin 21.juli, verður stórt hátíðarhald fyri tólv systkjum úr Rituvík, sum øll eru á lívi, og sum samanlagt fylla 1.000 ár í ár.
Tað eru børnini hjá Elsebeth Sofie Frederikke Olsen (fødd Jacobsen), vanliga nevnd Elspa, og Magnus Salomon Olsen, vanliga nevndur Magnus í Rituvík. Elspa var ættað av Glyvrum.
Elspa og Magnus fingu tólv børn, sum øll eru á lívi í dag. Tað yngsta av systkjunum er 73 ár, og tað elsta 91 ár.
Dagurin byrjar við gudstænastu í Rituvíkar kirkju klokkan 12 og síðan verður ein máltíð í kjallaranum í Fríðrikskirkjuni á Toftum, har eini 200 av teirra næstu koma saman at heiðra teimum 12 systkjunum.
Seks av systkjunum búgva í dag í Rituvík, tvey í Esbjerg, eitt í Runavík, eitt á Nesi, eitt í Havn og eitt í Vestmanna.
Systkini mistu pápan, tá tað yngsta av teim einans var 2 ár.
Tá eitt av systkjunum, Venzel, í fjør fylti 90 ár,, vóru øll systkini í føðingardag, og tey vóru so væl fyri, at tey øll komu til gongu..
Vit á Netavísini ynskja systkjunum til lukku við teimum 1.000 árunum.
Myndatekstur:
Brúðarparið.
Magnus Salomon Olsen, vanliga nevndur Magnus í Rituvík, og kona hansara
Elsebeth Sofie Frederikke Olsen (fødd Jacobsen), vanliga nevnd Elspa
Mynd yvir greinini. Børnini hjá Magnusi og elspu. Vinstrumegin eru tey
Aftara rað:
Arne Karstin Olsen * 30 Jul 1938, Rituvík (bústaður Esbjerg)
Magnus Salomon Olsen * 30 Okt 1920, Rituvík, (bústaður Runavík)
Venzel Olsen * 08 Okt 1921, Rituvík (bústaður Rituvík)
Arnholt Sofus Reinhardt Olsen * 28 Sep 1925, Rituvík, (bústaður Rituvík)
Ansgar Tummas Jaspur Olsen * 24 Jul 1932, Rituvík (bústaður Vestmanna)
Joen Harry Sofus Olsen * 03 Sep 1933, Rituvík, (bústadur Esbjerg)
Carl Sivert Lenny Olsen * 25 Jan 1928, Rituvík (bústaður Rituvík)
Fremra rað:
Amy Maria Tausen * 06 Sep 1936, Rituvík (bústaður Tórshavn)
Mary Elina Hansen * 08 Des 1934, Rituvík (bústaður Nes, Eysturoy)
Marin Frederikke Højgaard * 18 Aug 1924, Rituvík (bústaður Rituvík)
Sára Malena Olsen * 20 Feb 1923, Rituvík (bústaður Rituvík)
Elly Frederikke Højgaard * 14 feb 1930, Rituvík (bústaður Rituvík)


text:
17.11.2016 - Av: fp
Jólasvimjikapping hjá ÍSB 30. november
ÍSB bjóðar øllum, sum hava hug, at luttaka í árligu jólasvimjikappingini, sum verður í svimjihøllini í Gundadali mikudagin 30.nov kl 17.
Kappingin er fyri øll, ung sum gomul, roynd sum óroynd, og tað er ikki neyðugt at ganga til svimjing hjá ÍSB fyri at luttaka. Um onkur hevur hug at luttaka skulu tey melda til í seinasta lagi 23. nov. Kappingin er ókeypis, og allir luttakarar fáa heiðursband. Nr. 1,2 og 3 fáa heiðursmerki.
Tekna teg til kappingina á hesari leinkju...


text:
Í øðrum talvinum í fyrsta umfari í stóru World Cup kappingini í Georgia í dag var føroyski stórmeistarin Helgi Dam Ziska við undirlutan móti aserbadsjanska superstórmeistaranum Teimour Radjabov. Fyrra talvið teirra millum í gjár endaði javnt. Radjabov vinnur tí 1½-½ á føroyska mótstøðumanninum, og heldur fram í kappingini. Helgi er útsligin.
Tað stóð á jøvnum, tá 20 leikir vórðu spældir í dag. Í 21. leiki var Helgi óneyvur, og eftir tað var eingin náði. Radjabov fekk við einari snildari fintu avgerandi álop, og Helgi legði kongin, tá 32 leikir vóru fluttir.
Á nýggja alheims styrkilistanum, sum heimstalvsamgongan FIDE kunngjørdi fríggjadagin, er 30 ára gamli Teimour Radjabov nummar 19 í heiminum. Hann var stórmeistari longu 14 ára gamal sum tann næstyngsti nakrantíð. Helgi kann fegnast um, at honum eydnaðist at fáa annað talvið javnt móti so sterkum mótstøðumanni.
Eingin føroyingur hevur fyrr verið við í stórari World Cup talvstevnu. Av teimum 128 telvarunum, sum eru við í kappingini í Tbilisi, er Helgi ein av fýra norðurlendingum. Jóhann Hjartarson úr Íslandi tapti 2-0 fyri David Navara úr Kekkia, men Aryan Tari úr Noregi fekk 1-1 móti Gawain Jones úr Onglandi. Teir fara undir kviktelving í morgin. Fjórði norðurlendingurin er heimsmeistarin Magnus Carlsen úr Noregi. Hann telvar seg spælandi víðari í annað umfar.
World Cup talvkappingin í Tbilisi endar 28. september.


text:
Barbara í Gongini - laidback við listarligari tyngd/
Klæðini eru annahvørt kolasvørt ella kritahvít, hattarnir eru løgnir og markantir, úttrykkið er androygynt við eyðkendum kloddum, lepum, oversize pløggum og lynlásum, vøkrum skulpturellum umhvarvi og assymetri. Bygnaðurin er dramatiskur og listarliga hugsaður, tað sama er galdandi fyri musikkin. Jú, vit kenna tað aftur, tað listarliga áhugaverda universið hjá Barbaru í Gongini, og tað er dapurt og stórsligið, men eg haldi allíkavæl, at hennara nýggja sýning AW2016, sum varð framførd í vikuni á ráðhúsinum í Keypmannahavn, ber boð um ein nýggjan lættleika við pláss til bæði skemt og intellektuella dýpd við denti á dekonstruktivan oplinleika, bókstavir og orð. Her eru flottir kjólar og frakkar, men kenslan er onkursvegna eitt sindur laidback, stílurin tykist næstan stillisligur, eyðmjúkur og í støðum eisini meira praktiskur enn áður, eg komi í tankar um mín BIG kjóla, sum er so mjúkur, lekkur og bleytur, at eg havi sovið í honum meira enn eina ferð. Eyðkent fyri ta listarliga rúmligu Barbaru í Gongini er, at hon í síni framførslu hevur inkorpererað eina listarliga framførslu, hesa ferð er tað modernaður dansur, ein pardansur, sum í støðum er átøkur einum dance macabre, sum tveir kongaligir ballettdansarar, ASTRID GRARUP ELBO & MARCIN KUPINSKI framføra og sum riggar einastandandi væl í heildini.


text:
Turið var dóttir Úlv og Ragnhild. Úlvur var loyninavn fyri Torkil Turrafrost. Hetta loyninavn nýtti hann, meðan hann var dømdur útlagin. Hon vaks upp burturi í óbygdum á Dovrefjalli í Noregi.
Um Turið stendur at lesa, at hon var ein hin fríðasta gentan til útsjóndar og hásinnað (VUH:18). Eisini fáa vit at vita, at Turið var ikki minni dugandi til vápna enn ein og hvør maður (BN:90). Eftir deyða Sigmundar Brestisson varð Turið nevnd megineinkjan. Hon sat á høvdingasetrinum í Skúvoy og ráddi saman við Tóru og synunum.


text:
- Tíðindi, mentan og ítróttur
Løgmaður biður tingið um umbering
Kaj Leo Holm Johannesen, løgmaður, biður nú løgtingið um umbering fyri upplýsingarnar, sum hann bar tinginum í sambandi við málið um Skálafjarðartunnilin.
Á heimasíðun hjá Løgmansskrivstovuni skrivar løgmaður soleiðis:
"Eg vil hervið biðja Føroya Løgting um umbering fyri at geva løgtinginum skeivar upplýsingar.
Eftir at hava lisið drúgvu frágreiðingina hjá Hans Gammeltoft-Hansen, kanningarstjóra, ásanni eg, at mítt orðaval um ongan leiklut at eiga í break-fee avtaluni var óheppið og ikki rætt.
Tað harmist eg ómetaliga nógv um."
Les skrivið frá løgmanni til tingið her


text:
Uppskot til foreldur
Hvussu tit kunnu hjálpa børnum tykkara við heimaarbeiðinum í 1., 2. og 3. flokki
Lesing
Vel eitt fast tíðarskeið á degnum til lesivenjing, tá barnið er best fyri, og friður er rundan um tað.
Sit undir liðini á barninum, meðan tað lesur, tí fylgir ein vaksin ikki við í tekstinum, er tað ógjørligt hjá barninum at vita, um tað er rætt ella skeivt.
Les tekstin einaferð fyri barninum, meðan tú peikar á orðið, tú lesur. Les ikki so skjótt, at barnið ikki klárar at fylgja við.
Lat barnið lesa tekstin fyri tær, meðan tað sjálvt peikar á orðið. Nú kanst tú velja at sita, so tú vendir ímóti barninum.
Hevur barnið trupulleikar við at lesa nøkur orð og steðgar upp, gev so barninum orðið og viðger hetta aftaná. Lat barnið ljóðstava til fyrsta sjálvljóð. Set ljóðini saman. Les til næsta sjálvljóð ella ger orðið liðugt. Set ljóðini saman.
At enda er barnið liðugt við orðið og hevur lisið tað miðvíst.
t.d.
1. hesar – he sar, nøkur – nø kur, situr – si tur, meira – mei ra
2. hvussu – hvus su, barnið – bar nið, spyrja – spyr ja
3. drongurin – dron gu rin, næmingarnir – næ min gar nir
Sjálvljóðini eru: a, á, e, i, í, y, ý, o, ó, u, ú, æ, ø, ei, ey, oy.
Um tvey hjáljóð koma saman, fara tey til hvør sína síðu.
Um tú heldur, at barnið gitir ov nógv, so plaga vit at tosa um tveir hættir at gita uppá. Kvalifiserað giting og ókvalifiserað giting.
Kvalifisera giting er, um barnið gitir út frá ljóðunum á teimum fyrstu bókstavunum, fær tað rætt og sløsar við endanum, meðan ókvalifisera giting er, tá barnið t.d. lesur dukka, har tað stendur síl.
Um vit “rætta” ov nógv í einum teksti, sum barnið lesur, kann tað ávirka sjálvsálitið hjá barninum, og er tað tí sera umráðandi, at vit vísa tol og ikki rætta, meðan barnið lesur, uttan so er, at barnið sjálvt uppdagar at tað missir tráðin í innihaldinum, tí har er okkurt, sum ikki passar. Tá kunnu vit heldur fara aftur til orðið, og hjálpa barninum við at finna tað orðið aftur og lesa tað rætt.
Men børn eru eisini ymisk, og mega vit tí eisini arbeiða ymiskt við teimum. Onkntíð kunnu vit t.d. siga, er tú heilt vís/vísur í, at har stendur dukka. Royn og hygg eftir fyrsta bókstavi – hvussu eitur hann ? – hvussu ljóðar hann ? Flott!!! Rósa barninum nakrar ferðir, meðan tað lesur, tað gevur áræði at halda áfram.
Tá barnið hevur lisið tekstin einaferð fyri tær, far so inn í tekstin og spyr nærri til nøkur orð. Spyr t.d. Hvat stendur har ? (peika á nøkur orð úr tekstinum, eisini tey, sum barnið hevur lisið skeivt fyrstu ferð, fyri at fáa tey upp á pláss.)
Hvar stendur t.d. fór, bók o.s.fr.
Hvussu ofta stendur t.d. hann, eftir o.s.fr. á síðuni ?
Hvussu stavar tú t.d. hevur o.s.fr.
Vel fimm orð úr tekstinum, sum tú vilt duga sum orðamynd.
t.d. ein, eitt, skjótt, hvat og hann. Hesi orð kunnu tit so skriva á eitt pappír, fyri síðan at skriva tey á teldu. Á henda hátt kunnu tú og barnið saman gera tykkara persónligu orðabók.
Hesi orðini kunnu so spælast á mangan hátt, bæði sum orðaspæl, memory, lesast skjótt eftir listanum upp á tíð o.s.fr.
Eisini kanst tú stava eitt orð fyri barninum, fyri síðan at spyrja barnið, hvat hatta bleiv til.
Allar hesar venjingar eru við til at gera barnið meira lesibúgvið, og styrkja tað visuelt og auditivt.
Barnið skal lesa lesitekstin tríggjar ferðir heima. Tað kalla vit: at lesa uppá.
Um barnið bert lesur tekstin einaferð, er tað bert at lesa, men ikki at lesa uppá.
At enda er eisini neyðugt, at tit biðja barnið greiða frá innihaldinum í tí pettinum, sum barnið hevur lisið henda dagin, ella í allari søguni. Tað stimbrar málmenningina og hjálpir barninum at síggja og finna gleðina og týdningin í tí at lesa.
Tað er vónleyst hjá einum skúlatíma, men lærarin kann seta næmingunum spurningar úr søguni. Tá er lagamanni hjá tí næmingi, ið hevur fortalt innihaldið fyri einum vaksnum heima, at tora at peika upp og svara spurningunum frá læraranum. Hetta styrkir eisini sjálvsálit teirra.
Um barnið møtir orðum, sum tað ikki kennir týdningin av, so greið barninum frá tí. Samla hesi orð í eitt skrivihefti, fyri onkuntíð seinni at vita, um tað enn situr fast.
Góðan arbeiðshug!
Liljan Thomsen, lesivegleiðari


text:
Byrjað verður við kyndlagongu klokkan 23. Gingið verður frá kirkjuni niðan í ítróttarhøllina. Síðani verður bálið tendrað og á miðnátt verður fýrverk skotið av. Eftir hetta verður farið innar í høllina til suppu, felagssang, røðu, dans við Skálkum og Beinir Rasmussen kemur at luttaka.
30.12.2015
Nýggjárshaldið á Skála
- Sig frá um tú sær rottu
- Lívið ið ferð eftir ferð vil sigra
- Almenn móttøka fyri Tordi og Jóngerð
- *HIMR, – kumpassin má rættast nakað
- Leiðari settur fyri Barnaverndartænastuna við Skálafjørðin
- Gartnari settur í starv
- Lesiringurin á Skálafjørðinum byrjar aftur
- Upplatingartíðirnar á bingjuplássunum nú fjøllini verða gingin
- Kvøldskúlin í vetur
- Vísindavøka á ferð í kommuni 18-28. sept.
- Gøtu kirkju ungdómskór vitjar á Skála
- Thyborøn vitjar Runavíkar kommunu
- Ferð mín inn í sálardýpið
- Ólavur Berg 40 ára starvsdag
- Ætlaða kommunala jarðarferðin
- Fólkatingsmenn á vitjan
- Ítróttardagur á Skála
- Mentanarvikan í Runavík verður 22. – 29. apríl 2018
- Rólant hann skal formaður vera
- Býráðsfundur 31. august 2017 kl. 18.00 í Oyndarfjarðar skúla


text:
Aftursvar til Símun Absalonsen
Í tíðargrein í Sosialinum undir yvirskriftini “Karaktermorð fyri almennar licenspengar?” viðger Símun Absalonsen, statsaut. revisor, tíðindaflutningin hjá Kringvarpi Føroya um skattamálið hjá Betri Banka.
Símun eftirlýsir eina eftirmeting av leiklutinum hjá KVF. Ein uttanhýsis eftirmeting er longu gjørd av fyrstu dokumentarsendingini um málið, nevnd “Skattamálið”, tí Betri Banki kærdi KvF til Fjølmiðlanevndina. Niðurstøðan hjá Fjølmiðlanevndini í desember 2016 var, at grundarlag var ikki fyri at geva KvF átalu, hóast sendingin sambært nevndini til tíðir kann tykjast eitt sindur eintáttað.
Meginparturin av tíðargreinini er ein skattatøknilig viðgerð av málinum, soleiðis sum greinaskrivarin sum grannskoðari sær málið. Tíðargreinin umrøður tó eisini viðferðina, sum Kringvarpið hevur givið trimum av høvuðspersónunum í málinum, Súna Schwartz Jacobsen, Jørn Astrup Hansen og Eyðun Mørkøre. Pástandurin er, at KvF pallsetir teir tríggjar høvuðspersónarnar sera ymiskt. KvF fer í næstum at gera eina innanhýsis eftirmeting av dekninginum av hesum málið, har sjónvarpaðu samrøðurnar við teir tríggjar høvuðspersónarnar eisini verða viðgjørdar. Yvirskipað kann tó longu nú sigast, at sjónvarpaðar samrøður verða skipaðar á ymiskan hátt alt eftir leiklutinum hjá tí, ið verður interviewaður. Tí nýtist einki forgjørt vera í, at samrøðurnar við teir tríggjar persónarnar bróta frá hvørjum øðrum.
Tíđargreinin endar við eini ákæru ímóti KvF um at bróta kringvarpslógina. Hetta er ein somikið álvarsom ákæra mótvegis stovninum, at eg sum stovnsleiðari ikki kann hava hana standandi uttan neyvari viðgerð. Serliga ikki, tá eg sum nýsettur kringvarpsstjóri havi sum eitt av aðalmálum mínum at styrkja trúvirði stovnsins. Í samráð við stýrisformannin fyri KvF havi eg í tí sambandi samskift við Fjølmiðlanevndina, hvørt tey koma at viðgera ákæruna um lógarbrot frá Símuni Absalonsen. Sambært lógini um fjølmiðlaábyrgd tekur Fjølmiðlanevndin avgerð í málum, ið viðvíkja brot á góðan fjølmiðlasið.
Einasta ítøkiliga grundgevingin í tíðargreinini fyri, at KvF skal hava framt lógarbrot er, at høvuðspersónarnir í sonevnda Skattamálinum eru viðfarnir ymiskt av KvF í sjónvarpaðum samrøðum. Óansæð um Fjølmiðlanevndin viðger ákæruna um lógarbrot ella ei, koma vit í KvF at eftirmeta okkara egna tíðindaflutning í hesum máli – eins og vit javnan gera við tíðindaflutning um onnur mál.
Johnny í Grótinum, kringvarpsstjóri
Meiningar og hugleiðingar ið verða bornar fram í hesum lesarabrævið, umboða ikki meiningar, áskoðanir ella sjónarmið hjá leiðsluni í R7 Kringvarp.
Samband
Postboks 226
FO-600 Saltangará


text:
Sáttmáli gjørdur við Stefan Radosavljevic
TB | 03/02/17
Í kvøld varð sáttmáli gjørdur við unga stjørnuskotið Stefan Radosavljevic. Stefan er einans 16 ára gamal og er hann eyðsýnt tekniskt væl fyri á fótbóltsvøllinum.
Í fjør leikti Stefan tveir dystir við næstbesta liðið hjá Tvøroyrar Bóltfelag. Í eina dystinum, ið var móti Royn, gjørdi Stefan tvey mál.
Stefan er sonur Aleksandar “Sasha” Radosavljevic, ið millum annað umboðaði TB og Royn í síni fótbóltsárum. Sasha leikti 67 dystir fyri TB og skoraði 53 mál.
Á myndini omanfyri síggjast Stefan Radosavljevic og Poul Erik Smedemark (formaður í Tvøroyrar Bóltfelag).


text:
Hava Jehova vitni sína egnu bíbliu?
Jehova vitni hava brúkt nógvar ymiskar umsetingar, tá ið tey hava kannað Bíbliuna. Men okkum dámar serliga væl New World Translation of the Holy Scriptures (umsett til nógv mál), tí hon brúkar Guds navn, er nágreiniliga umsett og løtt at skilja.
Brúkar Guds navn. Summi bíbliuforløg hava ikki givið høvundinum æru. Ein bíbliuumseting reksar til dømis nøvnini upp á 70 fólkum, sum onkursvegna stuðlaðu framleiðsluni. Men henda sama bíblian brúkar ikki navnið á høvundinum – Jehova Gudi – eina einastu ferð!
Harafturímóti hevur New World Translation sett Guds navn aftur í tekstin tær fleiri túsund ferðirnar, sum tað stóð í upprunatekstinum, meðan nevndin, ið gjørdi umsetingina, er dulnevnd.
Nágreiniliga umsett. Ikki allar umsetingar endurgeva upprunaliga boðskapin í Bíbliuni rætt. Ein umseting endurgevur til dømis Matteus 7:13 soleiðis: „Farið inn um hitt tronga portrið, tí portrið til helviti er vítt, og vegurin, sum førir til tað, er lættur at ganga.“ Men í upprunatekstinum stendur „oyðing“, ikki „helviti“. Umsetararnir hava møguliga brúkt orðið „helviti“, tí teir hildu, at tey óndu skuldu pínast allar ævir í einum brennandi helviti. Men tann hugsanin hevur einki grundarlag í Bíbliuni. Endurgevingin í New World Translation er tí nágreinilig, tá ið hon sigur: „Farið inn um hitt tronga portrið, tí vítt er portrið, og breiður er vegurin, sum førir til oyðing.“
Løtt at skilja. Ein góð umseting skal ikki bert vera nágreinilig, hon skal eisini vera løtt at skilja. Eitt dømi: Orðini hjá Jesusi í Matteus 5:3 merkja orðarætt: „Sæl eru hini fátæku í anda.“ Hesin teksturin er heldur ógreiður, og tí endurgevur New World Translation ørindið, so tað er lættari at skilja. Har stendur: „Lukkulig eru tey, sum ásanna, at tey hava ein andaligan tørv.“
New World Translation brúkar altso Guds navn, er nágreiniliga umsett og løtt at skilja, men eitt annað, sum eisini er heilt serligt við henni, er, at hon verður latin fólki ókeypis! Tí kunnu milliónir lesa Bíbliuna á móðurmálinum, eisini tey, sum annars ikki hava ráð at keypa sær eina bíbliu.


text: Men vit hava til stuttleika savnað saman dømi um verk, sum nøkur av teimum listafólkunum, ið higartil hava skrivað seg á boykottarlistan, hava gjørt. Tað er týdningarmikið at hava í huga, at vit hava stórt forstáilsi fyri teimum, sum ikki vilja við uppá listan. Listarfólk eru fíggjarliga sæð eru ein sera óhomogenur bólkur av einstaklingum. Tey, ið arbeiða sum listafólk burturav (og ikki hava aðra inntøku sum lærarar etc aftrat), eru sera skroypilig fíggjarliga sæð. Men hinvegin er solidaritetur neyðugur, skulu listafólk gera vart við hvussu ómissandi listin er fyri samfelagið. Tí haldi eg eisini, at hetta boykottið, sum fevnir um tiltøk, sum landsstýrið stendur fyri, gevur meining, sjálvt um tað í roynd og veru ikki rakar nógv tiltøk her og nú. Tit hóma helst beinavegin á dygdini, at tað ikki er hvør sum helst, sum hevur skrivað seg á boykottarlistan. Tá væl etableraði og dugnalig listafólk gera eitt tílíkt átak sum hetta, eigur politiska skipanin at reagera, hevur hon nakra virðing fyri listini. Listafólk eru framhaldandi vælkomin at gera vart við seg hjá okkum og koma við á listan, sum higartil telur hesi listafólkini:


text:
Í sambandi við at Páll Kunoy gevur út nýggja bók um sluppirnar Immanuel og Lauru, sum gingu burtur somu nátt í 1932, verður stórt útgávutiltak á bókasavninum við Løkin mánakvøldið 25. november klokkan 19.30.
Hetta er ein bók um føroyska skipasøgu, um lokala søgu og um menniskjalagnur, sum vóru kollveltar eftir eini nátt. Tá sluppin Immanuel gekk burtur fórust 19 menn harav 11 úr Søldarfirði og onkur av Skipanesi og Gøtu. Við Lauru fórust somuleiðis 19 menn, flestir úr Suðuroy. Allir sum fórust vóru ungir menn millum 16 og 35 ár, tó var ein 47 ára gamal. Eftir sótu einkjur og faðirleys børn. Vanlukkur, sum hesar, seta síni djúpu spor í tey menniskju og samfeløg, sum verða rakt. Soleiðis var eisini í hesum førum, og mangar eru frágreiðingarnar um, hvussu fólk hava klára seg og hjálpt hvørjum øðrum í teimum sváru umstøðum tey vóru komin í.
Á útgávutiltakinum greiðir Páll Kunoy frá um bókina og bókin fæst til keyps fyri serprís. Magnus Rasmussen, borgarstjóri, ber eina heilsan fram og Eyðun Joensen, best kendur sum sálarfrøðingur, fer at ummæla bókina. Eisini verður felagssangur og bókasavnið bjóðar drekkamunn. Tiltakið er sjálvsagt ókeypis og øll eru vælkomin.


text:
Vegna vatnleka í Elduvík er vatnveitingin óreglulig og verður stongd frá kl. 21 í kvøld til kl. 8 týsmorgun.
Møguliga verður vatnveitingin óreglulig allan týsdagin.
06.08.2012
Vatnveitingin stongd í Elduvík 6.august frá kl. 21,
Vegna vatnleka í Elduvík er vatnveitingin óreglulig og verður stongd frá kl. 21 í kvøld til kl. 8 týsmorgun.
- Sig frá um tú sær rottu
- Lívið ið ferð eftir ferð vil sigra
- Almenn móttøka fyri Tordi og Jóngerð
- *HIMR, – kumpassin má rættast nakað
- Leiðari settur fyri Barnaverndartænastuna við Skálafjørðin
- Gartnari settur í starv
- Lesiringurin á Skálafjørðinum byrjar aftur
- Upplatingartíðirnar á bingjuplássunum nú fjøllini verða gingin
- Kvøldskúlin í vetur
- Vísindavøka á ferð í kommuni 18-28. sept.
- Gøtu kirkju ungdómskór vitjar á Skála
- Thyborøn vitjar Runavíkar kommunu
- Ferð mín inn í sálardýpið
- Ólavur Berg 40 ára starvsdag
- Ætlaða kommunala jarðarferðin
- Fólkatingsmenn á vitjan
- Ítróttardagur á Skála
- Mentanarvikan í Runavík verður 22. – 29. apríl 2018
- Rólant hann skal formaður vera
- Býráðsfundur 31. august 2017 kl. 18.00 í Oyndarfjarðar skúla


text:
Orð og lag: Ókendur
Týtt: Kajfinn og Karin Hammer
1. Kristus mítt lív nú er, Himmalin mítt heim,
burt hvør forðan, fram eg má mót Himmalsins gleim!
Frelstur so undurfult, hjartað fylt við frið,
gjøgnum alt, mær møtir, veit eg, Jesus er við.
Niðurlag: Darva mær ei meira, fram eg stevna má!
Strembandi til málið stendur nú til Guð mín trá.
2. Verðin er vandafull, lúrin, full av sút,
einki uttan blóðið kundi loysa meg út!
Nú eg í lyftum Guðs trygt her hvíla kann,
Hann, sum gjørdi verkið, heim Hann leiða meg man.
3. Útvaldur ævigt varð, eitt við Guðs Son,
hinumegin sigurskrúnan bíðar mær von!
Longsulin tekur meg, stevnandi heim
síggi eg í andanum hin Himmalska gleim!


text:
Bygnaður
Ráðið fyri Ferðslutrygd er ráð undir Samferðslumálaráðnum. Vit hava hesar føstu limir: Akstovan, Kommunufelagið, Føroya Koyrilærarafelag, Føroya Landfúta, Føroya Læknafelag, Føroya Lærarafelag, Kvinnufelagssamskipan Føroya, Landsverk, Kringvarp Føroya, Trygd, Tryggingarfelagið Føroyar, Mentamálaráðið og Vinnumálaráðið.
Umframt nevndu limir kunnu eisini kommunur, aðrir almennir stovnar og ikki vinnurekandi áhugafeløg, sum vilja vera við í ferðslutrygdararbeiðinum gerast limir. Eisini einstaklingar, vinnurekandi feløg og fyritøkur, sum vilja vera við í ferðslutrygdararbeiðinum, kunnu verða limir. Hesir limir verða nevndir ”Ferðslutrygdarvinir”.
Starvsnevnd
Ráðið fyri Ferðslutrygd hevur starvsnevnd, sum vanliga hittist mánaðarliga, tó ikki í juli og august. Í henni sita: Kári Thorsteinsson, nevndarformaður, Armgarð Steinhólm (Landsverk), næstforkvinna, Eiler Fagraklett (Tryggingarfelagið Føroyar), Jákup av Skarði (Føroyar Lærarafelag) og Ingunn Eiriksdóttir (Miðfyrisitingarstjóri í Tórshavnar kommunu). Varaumboð eru: Vivian Johansen (Trygd), Mikkel H. Frandsen (Landsverk) og Lovisa Petersen Glerfoss (Vága kommuna).
Ráðsfundur
Ráðsfundurin er hægsti myndugleiki uttan í teimum førum, tá ið góðkenning landsstýrismansins er kravd. Til ráðsfundin sendir hvør limur eitt umboð, sum hevur heimild at taka støðu vegna limin.
Sí viðtøkur okkara.


text:
VØLUNDARHÚS – JÓGVAN ISAKSEN
Ein eldri kvinna, sum býr í eini íbúð undir Kongavarða, sigur seg hava hoyrt, at maðurin í granníbúðini er blivin dripin. Advokatvirkið, sum eigur íbúðina, sigur, at eingin hevur búð í henni tað seinasta árið. Kvinnan stendur uppá, at hon kendi mannin væl, og at hann nú er horvin. Hannis Martinsson fer at kanna málið.
MYRKA RÚMIÐ – VAGNUR STREYMOY
Nýggja yrkingasavnið kemur inn á nógv ymisk evni. Skriviarbeiðið hevur verið í gongd í eini tvey ár; og langir steðgir hava verið, tá ið íblásturin hevur hildið seg burtur. Kaldar vanlagnur eiga sítt pláss í savninum saman við strævnum døgum, ið ein gleðir seg enda. Tilveran, ið av og á tykist fløkjaslig og løgin sleppur ikki undan viðmerkingum, har ið svarið er ókent, men liggur beint framman fyri okkum, men vit fanga tað ikki.
TALA TÚ EISINI – PAUL CELAN
Paul Celan (1920-70) telist millum merkisverdastu yrkjarar í 20. øld, og Heðin Klein hevur áður latið yrkingar hjá honum út á føroyskum. Nú er komið eitt fitt úrval við einum eftirmæli eftir Heðin Klein, har hann ger greiði fyri bæði lívinum hjá yrkjaranum, hansara skaldskapi og umrøður ymiskar spurningar í sambandi við at flyta týskt mál yvir í føroyskt.
AFTURLJÓÐ – HEÐIN M KLEIN
Afturljóð er eitt breitt úrval av yrkingum eftir Heðin Klein frá teimum farnu 45 árunum. Yrkjarin gjørdi sum nítjan ára gamal hol í sjógv við savninum Væmingar og vaggandi gjálv, og líka síðani hevur hann gjørt vart við seg innan føroyskan skaldskap við sínum gløggu og sermerktu yrkingum. Afturljóð vísir, at tað bæði er ein samanhangandi tóni, eitt málsligt og skaldsligt nærlagni og mennandi fjølbroytni frá tí fyrsta til tað seinasta savnið.
YRKINGAR 2014 – JÓANES NIELSEN
Yrkingar 2014 er ein samlað útgáva av teimum fyribils níggju yrkingasøvnunum hjá Jóanesi Nielsen. Frá fyrsta savninum Trettandi mánaðin 1978 til fyribils seinasta savnið Tapet millum øldir 2012.
HYASINTTÍÐ – SISSEL KAMPMANN
Sissal kampmann hevur áður givið út trý yrkingasøvn og fingið Klaus Rifbjergs debutantpris for lyrik. Við savninum Hyasinttíð fer hon nýggjar leiðir, og lesarin fer kanska at hugsa um seinastu skaldsøguna eftir William Heinesen, Tornið við heimsins enda. Savnið er hondskrivað, og tað veitir eitt serligt persónligt samband við yrkjaran. Lesarin fylgir at kalla við, meðan yrkingin verður til.
AT MYRÐA VIÐ SKRIVARABORÐIÐ – JÓGVAN ISAKSEN
At myrða við skrivaraborðið sigur í stuttum søguna hjá altjóða krimibókini, og hon tekur eisini samanum føroyska krimiskriving. Meginparturin av bókini snýr seg kortini um krimibøkurnar hjá høvundinum sjálvum, og hvussu tað bar til, at hann fór undir at skriva krimi. Tað verður somuleiðis sagt frá íblástrinum til hvørja einstaka krimisøgu frá Blíð er summarnátt á Føroyalandi 1990 til Prædikarin 2013. Í bókini eru oman fyri 200 bíløt av rithøvundum og permum frá Illustrerede Klassikere um Jan-bøkur, Sherlock Holmes og Agathu Christie til ein modernaðan amerikanskan høvund sum Michael Connelly.
RUSTUR SUM VIÐUR OG VINDUR – TÓRODDUR POULSEN
“Rustur sum viður og vindur” er ikki bara ein stuttlig bók, men eisini ein bók á tremur av gløggum eygleiðingum. Og í hvussu nógvum føroyskum skaldsøgum hevur høvundurin samrøðu við standmyndina av Rasmusi Efferøe á Tinghúsvøllinum um at blíva pakkaður inn í wc-pappír og mangt annað?
KÆRLEIKI OG VÓNIR
Í svart-hvítum myndum sigur Edvard Nyholm Debess søguna hjá Rakul og Johan Dalsgaard. Tey búsettu seg á festinum í Fámara í 2010 og stríddust eitt langt stríð um rættin at vera har, áðrenn tey í 2013 máttu geva skarvin yvir. Hetta er ikki ein bók um orrustuna í Fámara, sum at enda gjørdi av við teirra visión. Hetta er ein bók, sum í myndum lýsir tvey livandi menniskju, sum satsaðu alt í royndini at útinna stóra dreymin um eitt stað, har vit øll treytaleyst kundu trívast á jøvnum føti.


text:
Týsdagin 3. mai klokkan 15.00 vitjar Arnold Eyvindsson á bókasavninum við Løkin. Hann fer at hugleiða og minnast upplivingar m.a. frá sínum áhugaverda sjólívi.
Tiltakið á bókasavninum er partur av eini røð av hugnaligum og upplýsandi seinnapartstiltøkum, sum Dagtilhaldið í Runavíkar kommunu og Bókasavnið við Løkin samstarva um. Umframt hugleiðingar frá Arnoldi, so er prát og drekkamuður í hásæti. Eini tveir felagssangir verða eisini sungnir. Tiltakið er ókeypis og øll eru hjartaliga vælkomin.
Arnold Eyvindsson er føddur í 1947 og uppvaksin í Hvalba. Sum 15 ára gamal fór hann til sjós. Tá gekk leiðin heilt til New Foundland. Seinni tók hann prógv sum skipsførari á sjómansskúlanum og fór út í heimin at sigla. Ein av mongu upplivingunum hjá Arnoldi er frá tá hann hitti Gadaffi, leiðaran í Libya. Einaferð bjargaði hann eisini 25 finnlendingum úr vanda undir krígnum millum Ísrael og Egyptaland. Í Føroyum er Arnhold eisini kendur sum trúfastur ferðaleiðari, tá útlendsk ferðafólk vitja landið. Herfyri hoyrdu vit Tórða Mikkelsen í Kringvarpinum gera samrøðu við Arnold í sendingini Við Tórði á sjómannatúri í Íslandi. Arnold er skemtiligur og dugir sera væl at greiða frá.
Hetta er fjórða ferðin at slíkt tiltak er á skránni hjá bókasavninum henda veturin. Uppmøtingin má sigast at hava verið sera góð, tá talið hevur ligið um 40 til 50 fólk hvørja ferð.
Les meira um bókasavnið og tiltøk á www.lokin.fo


text:
Heri Simonsen 18.06.2017 (21:45)
Enn eitt súrt tap ímóti dystarenda
TRÝST á PÍLIN undir MYNDINI, og hoyr samrøðuna, sum var við Dánjal á Lakjuni hjá ÍF aftaná Dánjal og liðfelagarnir høvdu tapt 1-2 ímóti EB/Streymi á heimavølli í Fuglafirði fyrr í dag.
Dánjal á Lakjuni heldur tað verða ógvuliga súrt aftur í dag at tapa ímóti dystarenda. Tað er hent alt ov ofta hjá ÍF, at teir hava tapt dystir og mist stig í teimum seinastu minuttunum. Dánjal ásannar tó, at EB/Streymur var tað betra liðið í fyrra hálvleiki.
Nú setur Dánjal á Lakjuni sína lít til, at hópurin verður styrktur til seinnu helvt av kappingini, tí sum er nú er hópurin ov tunnur. Eru leikbann og skaðar sæst tað aftur beinavegin hjá ÌF.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Sambandsflokkurin hevur greiða støðu um stjórnarskipanina
politikkur13-10-2017 - 13:05 - Jóanis Nielsen
Seinastu tíðina hevur løgmaður, og nú eisini Hans Pauli Strøm, sett spurnartekin við, hvørja støðu Sambandsflokkurin hevur til uppskotið um stjórnarskipan. Teir vísa á, at okkurt sum eg havi sagt um málið, samsvarar ikki við tað, sum Bárður Nielsen hevur sagt.
Nú er tað soleiðis, at tað mesta sum vit báðir hava sagt, eru viðmerkingar til tað sum samgonguleiðararnir hava sagt, og tá teirra útsagnir samsvara so illa, so verða okkara eisini har eftir.
Kravdu alla tíðina meira
Eg var virkin partur av stjórnarskipanararbeiðinum árini 2009 til 2011, og eg haldi, at vit komu rættiliga langt ávegis. Eg legði tó til merkis, at onkur í nevndini dugdi sera væl at slaka, fyri síðani at hála alt innaftur á næsta fundi. Bleiv ein neyðsemja funnin á einum fundi, so kom altíð eitt nýtt uppskot á næsta fundi um eina nýggja neyðsemju, sum lá onkrastaðni ímillum fyrru neyðsemjuna og tað sum viðkomandi upprunaliga ynskti. Í somáta er lítið broytt, og tað fer Javnaðarflokkurin fyrr ella seinni eisini at fáa eyguni upp fyri.
Arbeiði í stjórnarskipanarnevndini gekk væl, men á sjálvari málstrikuni kundi leiðslan í Tjóðveldi ikki spæla við meira. Tá var punktum sett fyri fleiri neyðsemjum, men framvegis stóð eftir, at stjórnarskipanin virdi donsku grundlógina, og tað kundi flokkurin ikki liva við – og trúgv mær, tað fer hann heldur ikki at góðtaka hesaferð.
Fyribils er orðingin um at virða galdandi skipan broytt til, at Stjórnarskipanin ”setir ikki úr gildi” verandi stjórnarrættarligu sáttmálar. Tað er nýggjasta neyðsemjan millum gomlu neyðsemjuna og tað sum Tjóðveldi vil hava, men á einum seinni fundi fer uttan iva at koma uppskot um at broyta hetta uppaftur meira. Tjóðveldi fer undir ongum umstøðum at góðkenna, at føroyingar fara at samtykkja eina skipan, sum er undir donsku grundlógini. Tað má heldur eingin billa sær inn, at tað fer at eydnast at gera eitt uppskot, sum bæði Høgni Hoydal og Lars Løkke Rasmussen halda vera gott.
Sera innballað svar
Tá Høgni Hoydal bleiv spurdur í sjónvarpskjaki tann 15. august, hvar stjórnarskipanin skal standa í mun til donsku grundlógina, vildi hann ikki koma við einum greiðum svari. Hann svaraði soleiðis:
”Hetta verður okkara stjórnarskipan, sum Føroya fólk hevur samtykt. Vit siga í her, at vit seta ikki aðrar sáttmálar og annað úr gildi, tað vil siga, at annað er í gildi, men sjálvandi verður hetta her tað sum Føroya fólk hevur samtykt, og hetta er okkara rættur til at skipa okkara egna land.”
Tá spurt var nærri um hetta svaraði hann:
”Tá Føroya fólk hevur evsta vald í Føroyum, so er Føroya fólk omanfyri alt. Tey eru omanfyri landsstýrið, tey eru omanfyri løgtingið, og tey eru eisini omanfyri danska ríkið.” Hann segði eisini, at hetta skjalið er ikki sjálv loysingin, men rætturin at loysa liggur í skjalinum.
Løgmaður hevur sagt í fjølmiðlunum, at stjórnarskipanaruppskotið skal virka lið um lið við donsku grundlógina, men um tað ”kemur til skarpskeringar”, so verður grundlógin tulkað omanfyri stjórnarskipanina. Eg havi ongantíð fyrr hoyrt um, at lógir kunnu vera eitt ”tá tað kemur til skarpskeringar”, og nakað annað, ”tá tað ikki kemur til skarpskeringar”, men soleiðis málbar løgmaður seg.
Fólk mugu vita, hvat tey velja
Hvat er tað so, sum føroyingar skulu velja á fólkaatkvøðuni um stjórnarskipan? Um meirilutin sigur ”ja”, hava føroyingar so fyri fyrstu ferð staðfest á fólkaatkvøðu, at danska grundlógin eisini er okkara grundlóg? - Har stendur jú, at grundlógin fer ikki úr gildi, og løgmaður sigur, at hon er omanfyri stjórnarskipanarlógina!
Og hvat um meirilutin sigur ”nei”? Hava føroyingar so frásagt sær sjálvsavgerðarrættin, sum varð fráboðaður til ST í 2005?
Tað er sera umráðandi, at fólk fáa greitt at vita, áðrenn tey atkvøða, hvat ”ja” merkir og hvat ”nei” merkir. Tann spurningurin er als ikki greiður í løtuni.
Tá eg so havi loyvt mær at undrast á, at løgmaður møguliga hevur megnað at fáa Tjóðveldi at ganga við til uppskotið, so er tað út frá teirri fatanini, at grundlógin verður omanfyri stjórnarskipanarlógina. Bárður Nielsen hevur harafturímóti tikið útgangsstøði í tulkingini hjá Høgna Hoydal, sum sigur tað øvugta.
Tú veitst, hvar tú hevur Sambandsflokkin
Løgmaður, Hans Pauli Strøm og øll hini kunnu vera púra rólig viðvíkjandi Sambandsflokkinum, tí eydnast tað teimum at fáa Tjóðveldi at reka føroyingar á fólkaatkvøðu, fyri at fáa eina fólksliga staðfesting av, at vit eru undir donsku grundlógini, so fer neyvan nakar í Sambandsflokkinum at forða fyri tí. Men eg má viðganga, at eg trúgvi tí ikki, fyrr enn eg síggi tað.
Helgi Abrahamsen


text:
Eirikur Lindenskov 07.09.2013 (06:53)
Hátíðarhalda brúnna um Streymin
Næsta fríggjadag fara tey í Sundalagnum at hátíðarhalda, at 40 ár eru liðin, síðani brúgvin um Streymin varð tikin í nýtslu. Frá 12. til 21. september eru mentanardagar í Sunda kommunu, og tiltakið við brúnnið verður partur av hesum.
Brúgvin um Streymin hevur havt sera stóran týdning fyri samferðluna í Føroyum. Hon knýtti Eysturoynna og Streymonna saman – og saman við Norðskálatunlinum, sum varð tikin í nýtslu í 1976, er hendan farleiðin meginæðrin í samferlsunetinum á meginlandinum.
Brúgvin, sum knýtur oyggjarnar saman, har sundið er smalast, er 220 metrar long, og 17 metrar høg. Siglingarrennan er 25 metrar breið.
Fríggjadagin verður brúgvafagnaðurin í sambandi við, at 40 ár eru liðin, síðan hon varð tikin í nýtslu. Í hesum sambandi hava stigtakararnir boðið Føroya Ellisakførum at verða við til fagnaðin við ellisakførum.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Tráðuri skuldi hana um kristindóm sum thesis - Men eg fekk lítið og einki svar víðari. Alt má analyserast um tað skal vera uppá hædd við vísindi í trúverdigheit.
Tí siteri eg bíbliuna.
Eg royni ikki at vera speiskur. Tað finnast sikkurt nógv kristin sum hava tað fínt, og liva fínt - Bara ikki ekta kristin sum fylgja bíbliuni 100%.
Men skalt tú vera ektaður kristin væntar tær EITT HAV av reglun at fylgja sum nokk eisni lætt kunnu konfliktera við aðrar reglar í "Guðs" bók.
Tað eru ótrúlga nógv kristin sum kundu hugsa sær at veri fræls fari út at horast og drukki tá tey vildu og sum sloppu frá at liva við agginum og byrðuni sum kristindómur er. Og átt pengar uttan skomm og ringari samvisku bert av tí. Men hann sum sær alt hann straffar sjálvandi sovornar gerir men eisni tankar eru farligir.
At inførea alíkar hóttanir ímóti børnum er skeivt. Slíkt kann skaða børn og kenni fólk sum veruliga eru blivin skødd og heilavaskaði tey lærdi slíkt (GUÐ SÆR ALT) frá barnsbeini!!! Tað er mín størsti "beef" við tí. Eg haldi tað er synd og hemmandi fyri børn sum hava heilavaskaði foreldur - tey børnini fáa aldri frælsi at uppliva uppá orduligan máta, men liva undir hóttanum..Møguliga eisni foreldrun sum sláa børn, ti tað er nemliga eisni loyv ífylgji bíbliuni og uppfordra.
Kristin trúgva væl uppá arvasynd. Er grundin ikki tað at ein slanga sum livdi fyri 6000 árun síðani lokkaði Evu at eta av einum træði og frá tí degnum eru vit øll kollektiv "skyldug" - Ella fari eg heilt skeivur??
Pakka tað in í nøkur flottari orð sum ljóða betri ella hvat tú gert, sindur av fryntligari poesi bjargar tí kannska.. Essensurin er tann sami, ikki so?
Fyrsta mósebók 3.
Tú ert føddur við hesun sjálvt um tú aldrin hevur tikið valgi - Men basera uppá hvat onkur gjørdi 6000 ár síðani.
Einasta loysn er at biða Jesus um frelsu, tí tú verur ikki løntur við góðun gerðun, men heldur við einari lættari bøn um fyrigeving. Annars at tú hvøn dag ert varugur við at tú ert ein syndari.
Sindur sum ein nýtt menniskja føtt inn í "statin" sum hevur byrðu at rinda "almenna" skuld vegna sløs frá undanfarnu generatión og tað sum politikarin hevur lánt.
Munurin er bara at almenn skuld reint faktis er blivin páførd okkun. Men sjálvandi fullkomuliga uttan samtykt frá okkun, og uttan at vit hava nakra ábyrgd.
Synd og arvasynd er fullkomuliga fiktivt fyribrygdi, basera uppá eina primitiva ævisøgu frá Ìsrael.
"Give me control of a nations money supply, and I care not who makes it’s laws." Mater Amschel Rothschild, founder of the Rothschild banking dynasty


text:
Visitatorar til Heimatænastuna í Vágum
Vinna05-10-2017 - 07:14 - Jóanis Albert Nielsen
Okkara visitator er farin frá vegna aldur, og hava vit valt at skipa starvið í tvey størv ½ tíð. Bæði størvini fevna um visitatión og fyribyrgjandi heimavitjanir. Størvini kunnu, um ynski er um tað, uppnormerast við øðrum uppgávum.
Starvskarmar- og innihald
Aðalmálið hjá Heimatænastuni í Vágum er at tryggja, at allir borgarar, ið koma í samband við heimatænastuna, fáa skjóta og fakliga grundaða visitering og revisitering við atliti til heilsustimbran, fyribyrging, røkt, viðgerð og rehabilitering.
Visitator skal meta um tørvin hjá borgarum, sum hava brúk fyri tænastum. Ein týðandi partur av arbeiðnum er at tryggja góða og rætta fyrisiting mótvegis borgarum og avvarðandi, eitt nú við at lýsa og skjalprógva tørvin, hoyra viðkomandi partar og grundgeva sakliga fyri teimum avgerðum, ið verða tiknar.
Uppgávurnar eru í høvuðsheitum at lýsa og greina funktiónsstøðið hjá borgaranum, umframt at visitera til røkt, viðgerð og tilboð í kommununi. Visitator visiterar eisini til ansingarsamsýning og ráðgevur upptøkunevndini. Tætt samband er við útpakkaran, sum umsitur visiteraðar tænastur.
Umframt at visitera, skal viðkomandi skipa fyri fyribyrgjandi heimavitjanum og miðvíst skipa og menna fyribyrgjandi heilsutænastur og heilsustimbrandi átøk.
Førleikakrøv
Útbúgvin sum sjúkrarøktarfrøðingur við í minsta lagi 2 ára starvsroyndum er eitt krav. Annað starvsfóklið skal harumframt hava útbúgving sum demenssamskipari. Kunnleiki til fyrisiting er ein fyrimunur.
Setanarviðurskifti
Starvið er skipað í fyrisitingini og vísir til leiðaran av Heimatænastuni.
Løn og setanartreytir eru sambært sáttmála millum KAF / Fíggjarmálaráðið og Sjúkrarøktarfrøðifelag Føroya.
Upplýsingar um størvini
Vit vísa til starvsprofilin á heimasíðum hjá Vága kommunu www.vaga.fo og Sørvágs Kommunu www.sorvag.fo
Meira fæst at vita um starvið við at ringja til Halldis Joensen leiðara, á tlf. 793201
Umsóknir
Umsóknir við prógvum, c.v. og øðrum viðkomandi skjølum skulu sendast til: Heimatænastuna í Vágum, Kálvalíðvegur 2, FO-370 Miðvágur ella til teldupostadressurnar:htv@htv.fo
Umsóknin skal vera Heimatænastuni í hendi í seinasta lagi hin 16 oktober 2017 kl. 12.00.
Heimatænastan tilskilar sær rættin til ikki at seta nakran av umsøkjarunum og, um neyðugt, at lýsa størvini leyst av nýggjum.
Starvs- og persónsprofilur
Visitator og fyribyrgjandi heimavitjanir
Inngangur
Hesin starvs- og persónsprofilur lýsir uppgávurnar í starvinum og krøvini, ið verða sett til førleikar og persónligar eginleikar. Endamálið er at geva umsøkjarum eina meira fullfíggjaða mynd av starvinum og tí, sum Heimatænastan væntar sær av visitator og fyribyrgjandi heimavitjanum.
Starvs- og persónsprofilurin er grundalag undir viðgerðini av umsóknum, tá størvini verða lýst leys. Profilurin skal tá tryggja, at Heimatænastan og umsøkjarar hava eina felags mynd av starvinum og væntanum til starvið, so sannlíkindini fyri, at setanin eydnast væl, eru betur.
Um Heimatænastuna í Vágum
Tænastunar eru skipaðar eftir Løgtingslóg nr. 19 frá 7. apríl 2014 um heimatænastu, eldrarøkt v.m., sum broytt við løgtingslóg nr. 121 frá 15. desember 2014.
Endamálið við tænastunum er, at fyribyrgja sjúku, stimbra sálarliga og likamliga heilsu og trivna borgarans, endurmenna førleikar, stimbra møguleika hins einstaka at klára seg sjálvan og veita røkt og umsorgan.
Talan er um eina samskipaða tænastu, sum kann vera heimahjálp, heimasjúkrarøkt, mattænasta, dagtilboð, fyribyrgjandi rørðsluvenjingar og fyribyrgjandi heimavitjanir til borgarar yvir 75 ár. Harumframt verða 37 búð-, rehabiliterings- og umlættingarpláss á Heiminum á Sýnini.
Tænastan tekur atlit til tørv, trivnað, fortreytir og sjálvsavgerðarrætt hins einstaka. Tænastan skal sum útgangsstøði gera tað gjørligt at vera heima longst gjørligt, og veita borgarum við tørvi eina samskipaða heildartænastu.
Bygnaður
Eldraøkið varð lagt Vága- og Sørvágs kommunu at umsita 1 januar 2015. Stýrið fyri
Heimatænastuna í Vágum er valt kommunalt við 3 limum frá Vága Kommunu og 2 limum frá
Sørvágs Kommunu. Stýrið setur leiðaran. Leiðarin setur visitator og starvsfólk til fyribyrgjandi heimavitjanir í samráð við stýrið.
Í løtuni starvast tilsamans 73 fólk í Heimatænastuni í Vágum. Talan er um 54 ársverk. Umleið 150 fólk fáa tænastur.
Um starvið
Vit hava vit valt at skipa økið soleiðis, at visitatión og fyribyrgjandi heimavitjanir eru løgd saman í eina funktión. Vit søkja tí eftir 2 starvsfólkum ½ tíð. Størvini kunnu, um ynski er um tað, uppnormerast við øðrum uppgávum.
Tey settu skulu verða sjúkrarøktarfrøðingar.
Visitator skal meta um tørvin hjá borgarum, sum hava brúk fyri hjálp. Aðalmálið er at tryggja, at allir borgarar, ið koma í samband við heimatænastuna, fáa skjóta og fakliga grundaða visitering og revisitering við atliti til heilsustimbran, fyribyrging, røkt, viðgerð og rehabilitering.
Ein týðandi partur av arbeiðnum er at tryggja góða og rætta fyrisiting mótvegis borgarum og avvarðandi, eitt nú við at lýsa og skjalprógva tørvin, hoyra viðkomandi partar og grundgeva sakliga fyri teimum avgerðum, ið verða tiknar.
Visiterast kann til rehabilitering, venjing, heimahjálp, umlætting, røktarheim, matartænastu, dagtilboð og annað.
Uppgávurnar eru í høvuðsheitum at lýsa og greina funktiónsstøðið hjá borgaranum, umframt at visitera til røkt, viðgerð og tilboð í kommununi. Visitator visiterar eisini til ansingarsamsýning og ráðgevur upptøkunevndini. Tætt samband er við útpakkaran, sum umsitur visiteraðar tænastur.
Umframt at visitera, skal viðkomandi skipa fyri fyribyrgjandi heimavitjanum og miðvíst skipa og menna fyribyrgjandi heilsutænastur og heilsustimbrandi átøk.
Heilsustimbran og fyribyrging snúgva seg um at forða fyri sjúku og skapa møguleikar fyri at vera virkin sum longst. Átøkini skulu verða í tøttum samstarvið við borgaran, familjuna og starvsfólkini í heimatænastuni og skal gevast við virðing, rættvísi, frælsi og sjálvsavgerðarrætti hjá borgarnum.
Í fyribyrgjandi arbeiðinum verða viðkomandi miðdepilin í átøkunum og skulu arbeiða tilgongdarsøkjandi, verða fyrimyndir og leiðvísarar. Eisini skulu viðkomandi undirvísa, hugkveikja, geva íblástur og vera við í arbeiðnum, so at Heimatænastan í Vágunum verður før fyri at loysa uppgávurnar, eisini fyribyrgjandi og heilsufremjandi.
Førleikakrøv
Persónligir eginleikar:
-
Góð samstarvs- og samskiftisevni
-
Duga at vísa virðing fyri borgarum og avvarðandi
-
Skal duga saman við borgarunum at finna loysnir og samskipa tænastur eftir tørvi
-
Gott hugflog og evni at síggja kreativar loysnir
-
Er vinarligur av lyndi og empatiskur
-
Skal evna at síggja møguleikar og kveikja
-
Skal hava áhuga í at arbeiða rehabiliterandi, og evni at nýta tvørfakliga tilfeingið, sum er í Heimatænastuni
-
Hegni og hug at læra frá sær
Fakligir førleikar:
-
Útbúgvin sum sjúkrarøktarfrøðingur, minst 2 ára starvsroyndir
-
Annað starvsfóklið skal harumframt hava útbúgving sum demenssamskipari
-
Royndir við fyrisiting er ein fyrimunur
-
Fakligt tilvit og áhuga
-
Kunnleika til viðkomandi lóggávu
Vit bjóða
-
Innleiðsla verður saman við royndum innan økið
-
Spennandi størv við stórum fakligum avbjóðingum
-
Koma at starva í einum lærandi umhvørvið, har áherðsla verður løgd á, at borgarin er í miðdeplinum
-
Ávirkan á menningina av tænastum og tilboðum í Heimatænastuni
-
Góðar menningarmøguleikar bæði faklig og persónliga
-
Vera við í toymisaarbeiði
-
Fakligt forum fyri kjaki og siðfrøðiligari umhugsan
-
Ávirkan á menningina av tænastum og tilboðum í Heimatænastuni
Løn og setanartreytir
Løn og setanartreytir eru sambært sáttmála millum KAF / Fíggjarmálaráðið og Sjúkrarøktarfrøðifelag Føroya.


text:
Jan Müller
19.05.2017 - 13:19
Oljan > Vinna & Tøkni > Orka
SEV bjóðar elkundunum samstarv, har elkundin fær møguleikan at gerast elframleiðari við egnum smáverkum. Serliga áhuagvert verður at síggja, hvussu sólpanelir hjá kundunum kunnu muna á grønu kósini sigur SEV í kunningarskrivi um orkustevnuna, sum læt upp í høllini á Hálsi í morgun. Hetta er triðju ferð skipað verður fyri slíkari orkustevnu, har nógvar ymsar fyritøkur og felagsskapir luttaka umframt at framløgur verða hildnar. Tað er "Advent Events Management", sum skipar fyri tiltakinum.
Í framtíðini kann elkundin síggja seg sjálvan sum ein elframleiðara, ið bæði kann framleiða elorku til egna nýstlu og selja hana inn á netið hjá SEV. Kundin verður sostatt ein “prosumer”, sum hetta hugtakið eitur á enskum. Eitt hóskandi føroyskt heiti kundi verið ein “elfelagi” – tað er ein, sum samstarvar við elveitaran um bæði framleiðslu og nýtslu. SEV boðaði frá hesum framtakinum á grønu kósini, tá ið Orkustevnan læt upp fyrrapartin.
- SEV vil fegið bjóða kundunum hendan møguleikan, sum kann spara tí einstaka húsaraldinum pengar, tí kundin fær høvið at selja elorku inn á netið hjá SEV. Sostatt minkar samlaða elrokningin hjá einum “elfelaga”, sigur Hákun Djurhuus, stjóri í SEV .
Hann vísir eisini á, at slíkt samstarv og samspæl við kundarnar kann hava ein týðandi leiklut í arbeiðinum at gera Føroyar grønar á landi í 2030.
- Vit bjóða kundunum við í arbeiðið á grønu kósini, og tað skuldi eisini økt um ognarkensluna í stóru verkætlanini at gera Føroyar grønar í 2030. Øll eiga SEV, har vit altíð hava lyft í felag, og vit ynskja eisini, at øll hava hug at fylkjast á grønu kósini. Saman standa vit sterkast, staðfestir Hákun Djurhuus, stjóri í SEV.
SEV hevur mælt til at broyta treytirnar fyri at binda í elnetið, so at kundarnir kunnu útvega sær smáverk – t.d. sólpanelir á einari húsatekju, smá vatnorkuverk og smærri vindmyllur.
Smáverk eru verk, sum hava ein mátt á í mesta lagi 11 kW. SEV hevur gjørt nýggjar tekniskar treytir til slík verk, sum skulu lúkast fyri at binda í netið. Harumframt skulu sjálvsagt allar ásetingar í elveitingarlógini og onnur myndugleikakrøv lúkast.
- Royndir eru áður gjørdar við sólorku í Føroyum, og nú meta vit, at tíðin er búgvin, at vit fáa sólorkuna at gera veruligan mun serliga um summarið, tá mest verður brúkt av olju, tí lítið er av vatni og vindi hetta tíðarskeiðið, sigur Hákun Djurhuus, stjóri í SEV.
Nýggja skipanin, har elkundin kann gerast elframleiðari – ein “elfelagi” – fer væntandi at virka longu komandi heyst.


text:
Orð: Lina Sandell
Lag: Victor Danielsen
Týtt: Victor Danielsen
1. Áh, Jesus, títt navn er í vanda eitt virki,
mín keppur, mín stavur, mín verndarborg góð,
mót helsótt ein lívsdrykkur, veikum ein styrki,
áh, visti, ja, visti hvør sál hetta tó!
2. Títt navn er ein salva, sum linar og grøðir,
sum stillar mítt særda og líðandi sinn,
títt navn er mín styrki, tá stríðið meg møðir,
mín hjálp er tað, gangi eg út ella inn.
3. Títt navn er ein klettur í freistingartíma,
eitt torn, har meg fíggindin ikki kann ná,
eitt ljós, tá ið dagurin tekur at skýma,
ein kelda, har livandi vatn er at fá.
4. Ja, eg havi roynt tað í sálini míni,
hitt navn hevur lívgandi megi í sær,
tað stillaði ófriðin, loysti úr pínu
og burtur úr deyða og dómi meg bar.
5. Um navn títt, hitt dýra, skal syngja mítt hjarta,
áh, Jesus, so leingi eg enn eri her,
inntil eg í himmalska ljósinum bjarta
skal síggja og sanna, hvør lovvert tað er.
6. Hitt navnið, tað enn skal meg verja og varða,
meg reisa av falli og leiða meg her;
tí navninum veri alt prís og øll æra!
Áh, Gud, ger tað stórt, sum av sonnum tað er!


text:
Kvinnurnar endaðu við stórsigri
myndir07-10-2017 - Jónfinn Petursson
Kvinnur, 20. umfar: HB – B68 5-2
Kvinnurnar endaðu ársins landskapping við dysti móti B68 í Gundadali. Áðrenn hann sjálvur hevði fingið skógvarnar uppá, var lagt farið í gongd.
Klokkan var farin av tíggju tá HB og B68 brustu saman, og hóast drápuliga tíðspunktið høvdu nøkur leitað sær í Gundadal og fleiri løgdust til.
Stóru spælarin í dag var Rebkka Benbakoura sum við reinum hatrikki staðfesti sítt risa stóra potentiali. Longu tá ellivu minuttir vóru leikti var hon send avstað og sendi bóltin í málið.
Toftagentur komu betur við sum hálvleikinum leið, men vit vóru neyvari tá ástóð og útbygdu leiðsluna sjey minuttir fyri hálvleik. Aftur var Rebkka Benbakoura send avstað eftir gott smáspæl, og ísakalt sendi hon bóltin í málið.
Rebekka fulgjørdi sítt hatrikk seks minuttir inni í seinna hálvleiki og var eingin vegur aftur hjá gestunum. Fimm minuttir eftir var 4-0 og hesuferð var Milja seinast á bóltinum.
Laila Pætursdóttir minkaði um munin fyri gestirnar beint á tímaslagnum, men bara tveir minuttir seinni fingu vit brotsspak. Liljan av Fløtum var trygg og umsetti til mál.
Eitt mál kom afturat. Rúna Olsen bleiv spæld í gjøgnum og við góðum skoti pyntaði hon um úrsltiið til endastøðuna 5-2.
Eftir dystin kundu kvinnurnar læta seg heiðra sum bronsu vinnarar. Saman við silvuheiðursmerkjunum í steypafinaluni mugu vit bara staðfesta, at ársúrslitið er avgjørt góðkennt.
Samstundis sum vit fegnast um flotta úrslitið hjá okkara kvinnum, fara vit at ynskja EB/Streymur/Skála hjartaliga til lukku við greipuni.
Koyr á, HB !!!!
HAGTØLINI
Kvinnur, 20. umfar: leygardagin 7. oktober 2017 kl. 10.00 í Gundadali
HB – B68 5-2 (2-0)
1-0 Rebkka Benbakoura 11’
2-0 Rebkka Benbakoura 38’
3-0 Rebkka Benbakoura 51’
4-0 Milja R. Simonsen 56’
4-1 Laila Pætursdóttir 60’
5-1 Liljan av Fløtum 62’
5-2 Rúna Olsen 75’
Liðið: Simona Heinsen – Julia Naomi Mortensen (Poula Andreasen 75), Nadja Johannensen, Milja R. Simonsen, Ninna Hansen, Ása á Reynatúgvu (liðsk.), Jónvá Hentze, Lea Hansen, Sara Lamhauge (Marjun undir Kletti 46), Rebkka Benbakoura og Sólrun Thomsen (Liljan av Fløtum 46)
Óbrúktir eykaleikarar: Maria Elsudóttir – Alda av Skarði og Julia Helena Henriksen
Venjari: Allan Dybczak
Hjálparvenjari: Gisli Sveinbjørnsson
Dómari: Rani A. Skaalum
Hjálpardómarar: Ottar í Funningsstovu og Kristian Dam
Myndir: Rakul Hansen


text:
Birita Debes var fyrsti svimjari hjá Esbjerg, tá ið tey á “Danske Mesterskaber for Hold 2013” endaðu við 4×100 frí. Tíðin 58.11 er mær vitandi hennara besta tíð yvirhøvur, har besta tíð hjá henni áðrenn hetta var 58.20 frá Ægir-stevnu í november. Stafettin hjá Esbjerg gjørdist nummar 3, aftanfyri Sigma og Aalborg.
Frans Johannesen svam skjótastu fyrstu 100 hjá monnum, tá ið hann í 4×100 frí svam fyrsta strekkið uppá 49.66, fyri Esbjerg sum eisini vann ta stafettina. Magnus Jákupsson var fyrsti svimjari hjá VAT, og megnaði hann har at svimja fyrsta strekkið uppá 50.65 sekund. VAT varð nr 7, Esbjerg nr 1, Sigma nr 2 og Aalborg nr 3.


text:
Føroyskir sangtekstir
- Á bergi stendur vitin hátt
- Á hesum halga Harrans stað
- Algóði Guð, tú fyrstu ferð
- Allar ættir tiga
- Alveldis drottur, sum situr í himnanna sæti
- Arbeið, tí náttin kemur
- Av himni hátt ein eingil ber
- Av himni kom ein einglaherur
- Biðið, og tit skulu fá
- Dagur seinkar, setur sól
- Dýrasti Jesus
- Eg biði teg, Guð og Harra mín
- Eg eygu míni hevji upp til fjallanna
- Eg gleðist so hvørt jólakvøld
- Eg hoyrdi Jesu kærleiksorð
- Eg hug mín havi frá heiminum vent
- Eg komi, Harri, tí títt orð
- Eg minnist teg, tá morgunsólin skínur
- Eg rósu upp sá næla
- Eg vil mínum Harra prísa
- Eg vóna vil, ið hvussu fer
- Fagur himin er at sjá
- Føgur er foldin
- Fremjið ring eftir gólvi fram
- Fuglar flestallir teir fóru avstað
- Gakk undir Jesu kross at stá
- Ger tað sindrið, tú kanst, og nýt allan tín mátt
- Guð, allur heimur í høgum eins og lágum
- Harra Guð, títt dýra navn og æra
- Harri, rætt mær hendur tínar
- Hin ljósi dagur farin er
- Hvør Harran eina letur ráða
- Í hesi sælu jólatíð
- Í vandaferð á hvørji leið
- Jesus til várt sálargagn
- Jesus, hitt einasta
- Jesus, kom og ver hjá mær
- Jesus, sjálvur kom til mín
- Jesus, ver við okkum nú
- Kæri Jesus, eg vil bíða
- Kirkjan hon er eitt gamalt hús
- Klettur klovin fyri mær
- Kom, sannleiks andi, vitni ber
- Kristus reis frá deyðum
- Lat anda tín við okkum vera
- Lat birtast upp eina gleðistund
- Lat hurðar upp, ger borglið breið
- Lat títt dýrabara navn
- Legg út á dýpið eftir Harrans orðum
- Leið, milda ljós, ígjøgnum tokukleim
- Lov og tøkk og allan heiður
- Lov tær, Jesus, vár sangur ber
- Lovsyng tínum Harra, hvør ein kristin vørr
- Mín Jesus, lat mítt hjarta fá
- Morgunstund
- Níggju og níti lógu so trygt
- Nú aftnar dagur, og tað verður síðla
- Nú leiti eg til tína náði
- Nú letist aftur eyga mítt
- O, góði Guð lat henda dag
- O, góði Jesus, signa tú
- Onga tíð er frá mær váði
- Ongum er so trygt at fara
- Óttast ei, um mangan stígur
- Øll vit við gleði halleluja kvøða
- Rís í Jesu navni nú
- Signaða sól
- So tak tá mínar hendur
- So víða um lond, sum sólin hon sær
- Sum blóman følnar, molnar sundur
- Sum ígjøgnum sortar skýggja
- Sum morgundøgg fer øll mín ævi
- Sum vársól rísur yvir fold
- Tá Kristus, vár Guð, í miskunn er við
- Tá vit í størstu neyðum stá
- Tað ofta er í deyðans skuggadølum
- Tær, Guð, sum ein ræður himni á
- Teg vil eg elska, tú mín styrki
- Tey boð nú ljóða himni frá
- Tey fyrstu hjún, vár Guð, tín hond
- Tey jaorð góvu hjartans glað
- Tey, ið fylgjast frá vársins tíð
- Til andans stóru náðifest
- Til Føroya ungdóm
- Tín miskunn, áh, Gud, er sum himinin há
- Tín miskunn, o Guð, er sum himinin há
- Tín, o, Jesus, tín at vera
- Títt orð er, Guð, várt arvagóðs
- Tjaldur, ver vælkomið til okkum heim
- Tykist tað í neyð og pínu
- Upp, gleðist allir, gleðist nú
- Úr neyðardýpi, Guð, til tín
- Útróðramaðurin
- Vár Guð er føst og haldgóð borg
- Várið kemur
- Várs harra Jesu minnifest
- Várt heim tú signa og várt borð
- Várt land er alfagurt
- Veit, Jesus, mær
- Ver heilsað, fagra morgunstund
- Vilt tú, sál mín, hava ró
- Vit Halgan Anda biðja nú
- Vit trúgva allir á ein Guð


text:
- Tíðindi, mentan og ítróttur
Mótstøðulið úr Svøríki, Hvítarusslandi og Estlandi
Lutakastið, um hvussu spælast skal í fyrsta umfari í Evropa league hevur júst verið í Nyon í Sveis.
KÍ skal spæla ímóti svenska AIK Stokkhólm.
NSÍ skal spæla ímóti Dinamo Minsk úr Hvítarusslandi.
B36 skal spæla ímóti Nomme Kalju úr Estlandi
Øll tey føroysku feløgini spæla fyrra dystin á útivølli, sum verður 29.juni. Heimadysturin verður 6.juli
2.umfar
Spælir KÍ seg víðari, skulu teir møta antin FK Zeljneznicar úr Hvítarusslandi ella FK Zeta úr Montenegro
Spælir NSÍ seg víðari, skulu teir møta antin FK Rabotnicki úr Makedonia ella SP Tre Penne úr San Marino
Spælir B36 seg víðari, skulu teir antin møta FC Videoton úr Ungarn ella Balzan FC úr Malta


text:
Aftur í ár skipar Føroyingafelagið í Århus saman við MFS fyri hugnaligari pisuveitslu, ið serliga er fyri tey ið nýliga eru komin til býin. Tiltakið verður í Áarstovu 27. sept., har byrjað verður við eini máltíð kl 19. Umleið 35 pláss eru í alt, og nýggj í býnum hava framíhjárætt. Um nøkur pláss eru eftir tá veitslan byrjar, eru aðrir limir sjálvandi vælkomnir.
Kl 23 koma Finnur Jensen og Høgni Reistrup at spæla tónleik, og verða dyrnar tá eisini lætnar upp fyri øðrum áhugaðum.
Tey, ið ynskja at verða við til Pisuveitsluna, verða biðin um at melda seg til hjá:
Erlu Petersen tlf. 2230 4145, erla@aarstova.dk - ella Ceciliu Rasmussen tlf. 2986 8976, cecilia@aarstova.dk Eisini er møguligt at tilmelda seg í Áarstovu leygarkvøldini 13. og 20. septembur.
Rindið vinarliga áðrenn veitslan byrjar til konto:
Reg. nr.: 9570 konto nr.: 0002143712
Kostnaður: Pisuveitsla við konsert: 100 kr. Gerst limur í Áarstovu inkl. Pisuveitslu við konsert : 175 kr.
Tey, ið koma til tónleikin um kvøldið keypa atgongumerki við dyrnar frá kl 23.00.
Kostnaður: Limir í Áarstovu: 50 kr. Ikki-limir í Áarstovu: 150 kr.


text:
Brúdarmyndir prísir 2016
Gullpakkin 19.000
kr
Eg eri við allan dagin. Fangi allar tær stóru løturnar og smálutirnar á tykkara stóra degi. Eg eri við frá morgunstundini av, við til hár og make-up, tá brúðurin letur seg í kjóla, um tað letur seg gera, so eisini tá brúðgommurin letur seg í. Vígsluna. Familjumyndir. Brúðarmyndir á tveimum ella trimum støðum. Til veitsluna, myndir av øllum gestunum, alt borðhaldið og líka til brúðarwalsurin er dansaður og køkan er skorin. Tit fáa allar myndirnar í bestu góðsku á geyma. Myndirnar eru viðgjørdar og klárar at framkalla.
Silvurpakkin 15.000
kr
Eg eri við frá morgunstundini av, við til hár og make-up, tá brúðurin letur seg í kjóla, um tað letur seg gera, so eisini tá brúðgommurin letur seg í. Vígsluna. Familjumyndir beint eftir vígsluna. Brúðarmyndir á tveimum ella trimum støðum. Tit fáa allar myndirnar í bestu góðsku á geyma. Myndirnar eru viðgjørdar og klárar at framkalla.
Bronsupakkin 12000
kr
Eg komi til vígsluna og fangi tær hátíðarligu løturnar, tá tit siga “ja” til hvønn annan. Familjumyndir beint eftir vígsluna. Brúðarmyndir á tveimum ymiskum støðum. Tit fáa allar myndirnar í bestu góðsku á geyma. Myndirnar eru viðgjørdar og klárar at framkalla.
Rósupakkin 9000
kr
Brúðarmyndir á tveimum ymiskum støðum. Tit fáa allar myndirnar í bestu góðsku á geyma. Myndirnar eru viðgjørdar og klárar at framkalla.
Bók 3500
kr
Tilber eisini at bíleggja eina vakra bók við myndum frá øllum degnum. Bókin er 20x20cm og hevur 20-28 síður. Síðurnar eru lamineraðar. Hetta er ein vøkur bók við minnum frá stóra degnum í góðari góðsku.
Trúðlovilsis myndir 1000
kr
Um eg skal taka brúðarmyndirnar av tykkum, so kann eg eisini taka trúðlovilsis myndir av tykkum fyri einans 1000kr. Vit taka romantiskar myndir á tveimum ymiskum støðum. Tit fáa allar myndirnar í bestu góðsku á geyma. Myndirnar eru viðgjørdar og klárar at framkalla ella at seta í sangheftið.
www.johannathomsen.com - facebook.com/johannathomsenfoto - info@johannathomsen.com - tel 590049


text:
Tað sum vit ikki hava torað at nevnt við einum orði seinasta døgnið, gekk í uppfyllilsi í dag, og lagið er tí bara so avbera gott. Serbiska guidin hjá føroyingum stóð uppi og rópti upp á Pál, og var heilt rørd tá ið eg tosaði við hana seinni. Taxa-chaufførurin í bilinum heim av Continental í kvøld spurdi tríggjar ferðir um tað veruliga var satt (og triðju ferð var tað líka við at hann steðgaði bilinum) at vit bara eru 48.000 fólk alt í alt, og tó so hava fingið ein evropameistara. “That is beautiful”, er orðarætt sitat frá hesum fryntliga serba.
Eg havi enn einki kuffert fingið, og gangi tí á leistum nú. Taki myndir og video við videotólinum, men fái ikki flutt tær yvir á telduna, vegna væntandi kaðal. Fototólið liggur eisini í taskuni, sum Kastrup Lufthavn sigur nokk er har onkunstaðni í ovurstóra dunganum í Kastrup (tey hava mist nógva baggagu burtur beint nú). Fái tað tá ið tey finna tað.
Serbar fingu skil á ‘scoreboard’, men so heldur ikki nógv meira. Keðiligt at hoyra hatta eyðkenda ljóðið frá innkomandi fartelefon-uppringing í hátalaranum sum skal skjóta kappingina í gongd, eftir at startarin hevur rópt “take your marks”. Pressurúmið hevur einki internet enn, men vit kunnu vist nokk seta okkum út í kaféina at reika í staðin. Men fitt fólk, misskil meg ikki. Ógvuliga fitt fólk.
Ein annar taxa-chaufførur bað okkum endiliga ikki fara til gongu inni í býin, vegna rokið við Radovan Karadžić. Vit skiltu at tað var vegna onkra stóra mótmælisgongu sum var í umbúna; men chaufførurin dugdi tíverri ikki betur enskt enn at vit enn ivast í, um hann meinti við mótmælisgongu í annaðkvøld, næsta kvøld aftur, ella í gjár. Í øllum førum skuldi hon vera størri enn ‘tær vanligu’, og vit hava tí ikki verið longri í kvøld enn yvir um vegin, yvir til ein ‘pekara’ (bakara) sum seldi okkum nakrar pizzur.
Pál er so cool, og Jón eisini. Ringt er ikki at vóna tað heilt stóra í morgin. Men vit fara sjálvsagt at royna at vera professionellir og undirbrotligir føroyingar, sum ikki ordiliga vilja trúgva uppá tað sum stendur á pappírinum, ella royndunum sum vit hava frá í dag. Bíða nú, bíða nú, dagurin í morgin er ikki dagurin í dag.
Jón Brian ‘kører med klatten’ her niðri. Eg haldi at eg fari at royna at fara eitt sindur meira í dýpdina við tí reint svimjitekniska hesar komandi dagarnar, og vænti so at hann traðkar til hjá Skeggjum ella í Fuglafirði, komandi svimjiár. Nei tvætl, men stuttligt at hava ein sovorðnan kapasitet við sær til tað pressu-messiga.
Í morgin fara vit báðir vist nokk ein túr til stadion hjá Reyðu Stjørnu fyrrapartin, at síggja hvar Føroyar skal spæla ímóti Serbia í september. Hetta visti hin fyrrnevndi taxa-chaufførurin forrestin um, um enn hann ikki visti hvussu fá vit vóru. Eg royndi at fáa nøkur teknisk fiff burtur úr honum, um hvar liðið hjá teimum var serliga veikt og so framvegis, men hann var tættur sum tunnan. Vildi bara siga, at Reyða Stjørna generelt ikki var so gott sum tað hevði verið. Men tað vita vit jú.
Vónandi er souvenir-handilin hjá teimum opin, so at eg fái keypt mær nøkur skiftiklæðir.
Og seinnaparturin er so sjálvsagt settur av til teir 1500 frí hjá okkara nýkosna evropameistara.


text:
Demenssjúklingar hanga framvegis í leysum lofti
Yngri borgarar við demens og avvarðandi teirra standa framvegis líka hjálparleys sum undan pallborðsfundinum í síðstu viku, har ótolandi og vanæruliga støða teirra varð umrødd.
Á fundinum hjá Alzheimer-felagnum lovaði forkvinnan í trivnaðarnendini hjá Tórshavnar býráð annars at koma teimum til hjálpar við einum dagtilboði beinanvegin.
Men ætlanin vann tíverri ikki frama á fundinum í trivnaðarnevndini mánadagin.
Ístaðin endurtekur formaðurin í Kommunufelagnum, sum eisini er borgarstjóri í Havn, í eini fráboðan í gjár, at Almannaverkið sambært Markamótsskjalinum frá 30. mai í ár “skal samskipa tænastuna (til hesar borgarar) til ein varandi loysn er funnin”.
Sostatt hanga hesir sjúklingar og teirra avvarðandi – eins og aðrir bólkar í somu støðu – framvegis í leysum lofti.
Sum kastibløkur millum land og kommunur hava tey ongan at venda sær til við umbønum um hjálp.
Fyri tey, sum eftir fundin í síðstu viku endiliga hómaðu eina hjálpandi hond frá myndugleikunum, er hetta eitt nýtt, stórt bakkast og vónbrot.
Eg fari við hesum inniliga at heita á partarnar um í stundini at seta seg við samráðingarborðið og fáa eina varandi loysn á hesum viðurskiftum sum allarskjótast.
Nú má og skal altso ein endi fáast á hesum syrgiliga glantrileiki einaferð með alla!
Leivur Hansen, valevni á Lista E


text:
- Vakstrarætlan eigur at gerast fyri alivinnuni við eitt nú at víðka verandi aliøkir, umframt at møguleikarnir fyri aling á opnum havi verða kannaðir víðari
- Størri trygd eigur at vera veitt fyri aliloyvir, soleiðis at menningin av alivinnuni heldur fram
- Greið avtala skal gerast við ES, so sleppast kann undan ákærum um dumping
- Fyri at tað betur skal bera til at leggja alingina til rættis á firðunum, so eiga málsøkir av týdningi í hesum sambandi at yvirtakast. Her verður m.a. hugsað um siglingarleiðir á firðunum
- Einkarrætturin hjá Apotekinum at selja heilivág til alivinnuna eigur at avtakast
- Greiðar reglur eiga at ásetast fyri gjøld hjá tí almenna fyri tænastur og eftirlit
- Alivinnan ynskir at vera javnsett við aðrar vinnur, tá ræður um skyldir og treytir, ið vinnan hevur
- Alivinnan eigur at vera satsingsøkið fyri gransking


text:
Hvat og hvussu nógv lesa børn?
Í hesum døgum verður kanning gjørd av lesivanunum hjá skúlabørnum; kanningin verður gjørd í 4., 6. og 9. flokki í skúlum kring alt landið. Tey, ið standa fyri kanningini, er ein verkætlanarbólkur við Marjun Ziskason, ritstjóra á Námi, Turið Kjølbro, ritstjóra á Bókadeild Føroya Lærarafelags, Lydiu Didriksen, námslektara á Námsvísindadeildini á Fróðskaparsetrinum, og Sissal M. Rasmussen, ph.d.-lesandi. Fyritøkan Lóður gera kanningina.
Endamálið
Skúlafólk hava í áravís varskógvað, at málførleikin hjá børnum og ungum í skúlaskipanini er viknandi. Vit vita, at málførleiki er altavgerandi fyri, hvussu tað einstaka barnið klárar seg víðari í lívinum og hevur sostatt alstóran týdning fyri samfelagið alt. Vit vita eisini, at tað ber til at bøta um málførleikan ígjøgnum lesing, og tí er tað týdningarmikið at fáa ítøkiliga vitan um lesivanar til vega.
Kanningin verður ein støðulýsing av, hvussu ofta og nógv, føroysk børn lesa, hvat tey lesa, á hvørjum máli tey lesa, í hvørjum miðlum tey lesa, um munur er á lesivanunum hjá ymsu aldursbólkunum og so framvegis. Slíkar kanningar eru vanligar aðrastaðni. Vit hoyra nógvar pástandir í tí almenna rúminum um lesivanar hjá børnum og ungum, men vit mangla eina skipaða kanning, sum í tølum kann vísa okkum, hvussu støðan er.
Dátueftirlitið hevur givið loyvi til kanningina; øll, sum taka lut í kanningini, eru anonym. Væntandi verður úrslitið av kanningarúrslitinum tøkt í februar 2018.


text:
Ein undarlig kensla
TB | 18/08/13
Effodeildin: TB 0-1 ÍF
TB tók í dag móti ÍF á heimavøllinum við Stórá, har TB ofta hevur givið mótstøðuliðnum høvuðbríggj.
Hetta var sjálvandi eisini vónin í dag, tá fuglfirðingar komu suður, tí øll í TB livdu í vónini um, at ein venjaraeffekt skuldi gera seg galdandi frá fyrsta degi við Páll Guðlaugssyni við róðrinum.
Hetta skuldi tíverri vísa seg, at ikki gerast veruleiki, tí tá samanumkom streyk ÍF avstað við trimum stigum norður um fjørð.
Veðrið í dag var ikki av tí allarfagrasta, satt at siga var tað keðiligt veður, nógvur vindur og stundum regn eisini og ættin lá úteftir vøllinum og tí leikti TB í undanvindinum í fyrsta hálvleiki.
Tað var sum heild ikki ein hendigaríkur fyrsti hálvleikur, nakriri hálvir kjansir vóru, men ÍF átti tó tann allarstørsta og var tað ikki fyri einum vælleikandi Ivani í málinum, so stóð tað 0-1, tá farið var til hálvleiks. TB’arnir høvdu nakrar royndir langt úti frá, men hesari gjørdist aldrin vandamiklar – tó so kundi TB’arnir væl havt skotið fleiri ferðir úti frá, men valdi oftani at lata vera.
Hálvleikur bleiv og støðan var framvegis 0-0 og vit livdu í vónini um, at Páll kundi fáa ta veruligi TB kensluna í okkara monnum, sum vit so ofta hava sæð í fyrstu hálvu av hesum kappingarárinum, men vit fáa ein vátan vøtt í høvdið frá byrjan.
Dysturin er illa nokk komin í gongd aftur og so má talvupassarin broyta støðuna til 0-1, tí ÍF fær eitt mál, har undirritaði ikki sær hvat sker, men eitt er vist og tað er nógvar røddir hava verið frammi um, at har var rangstøða í støðuni sum førir til ÍF málið. Martin og Óli vóru eyðsyndir púra ørir inn á eykadómaran, tí teir mettu tað vera offside. Dømt bleiv mál og tí krakeleraði ”the game plan”, sum Páll allarhelst hevði stungið út í kortið.
Nú gjørdist tað brádliga tungt hjá TB at fóta sær aftur, men teir løgdu eitt miðvíst trýst á ÍF málið, men sum ikki eina ferð eru vit ikki nóg farligir frameftir og fáa onki mál.
Í eini roynd at fáa eitt sindur øðrvísi spæl og møguleikar varð Poul Ingason úttikin og inn kom Aron og umframt hesa útskifting var Dan eisini skiftur út fyri Ragnar. Tíverri vildi tað ikki veruliga koppa okkara veg hendan dagin.
Eftir eitt av mongu innleggunum hendan dagin, antin eftir horna ella í fríðum spæli fáa vit eitt høvd á, men lukkutíð fyri ÍF var ein maður á strikuni og fekk vart fyri mál til TB.
Við eitt sindur av hepni og vælvild frá dómaranum, so áttu vit eitt straffi, tað er so onki at ivast í, men floyta bleiv ikki. Dan bleiv klárt skumpaður alt ov harðliga í ryggin inni í 16-metrinum.
Vit sita eftir við einari undarligari kenslu nú eftir dystinum, tí ÍF fáa eitt keðiligt mál har nógv umrøða eina off side støðu og vindurin hjálpti eisini bóltinum í málið, tí hann hevði ikki beinleiðis kós móti málinum, men endaði beint innanfyri stongina.
Páll fær frið
Páll fær nú tvær vikur at venja sínar ”nýggju” menn, tí komandi vikuskifti verður ongin Effodeildar fótbóltur á skránni, tí finalan í Løgmanssteypinum skal leikast.
Hetta gevur okkum vón um, at Páll fær frið til at venja leikararnir við hansara máta at spæla fótbólt og samstundis fáa eitt sindur av villskap inn í hópin aftur – hetta hevur vænta í longri tíð.
Komandi dystur hjá TB verður 31/8 har vit skulu til Klaksvíkar at taka stig frá KÍ – hetta verður ein umráðandi dystur fyri okkum, har vit helst skulu hava stig, so vit ikki missa KÍ úr eygsjón omanfyri strikuna.
Myndir
Myndir frá dystinum í dag eru lagdar út og kunnu síggjast við at fylgja hesari leinkjuna.
Vinnandi lutaseðlar
Lut hevur verið trekt um lutaseðlarnir, sum vóru seldir undir dystinum og vinnandi tølini gjørdist 14304 og 14313.
Vinningarnir fáast við at ringja til Ásu á 37 16 09 ella 22 55 47.
Dagsins leikari
Atkvøðast kann um dagsins leikara móti ÍF í høgra bredda.


text: Her er námsskipanin til serbreytir í miðnámsskúlunum saman við frymli til einstaklingslæriætlan og skjølum um mannagongd og vegleiðing í hesum sambandi. Námsskipanin til serbreytir í miðnámi er skipað eftir sama leisti sum námsætlanirnar í miðnámsskúlunum, tó at hon víkir frá, við ikki at hava ítøkiliga nevndar lærugreinar, men lýsir kjarnaøki og ískoytisøki sum høvuðsbul í útbúgvingini. Harumframt lýsir hon samleika, endamál, innihald, tímatal, førleikamál, eftirmeting og próvtøku, og hvussu undirvísingini verður skipað.


text:
At lesa fyri og við børnum
At duga at lesa er ein ómetaliga týdningarmikil førningur hjá okkum menniskjum. Ikki bara tí vit skulu klára okkum væl í skúlanum, men tí at lesing letur upp dyr til ein heim av vitan, ið mennir okkum sum menniskju. Astrid Lindgrein sigur tað so væl:
Ein barndómur uttan bøkur er eingin barndómur. Uttan bøkur fært tú ikki lut í gandakenda heimin, har mann finnur ta sjáldsamastu gleðina.
Tá tosað verður um lesing, tosar mann um at lesa tekniskt og at skilja tað, mann lesur. Flest fólk læra hampuliga skjótt at lesa tekniskt, tað vil siga at síggja, at stavirnir m-ú-s mynda orðið mús. Truplari er at skilja tey orðini, mann lesur. Tað krevur fyri tað fyrsta, at mann lesur í eini ávísari ferð, sum er nóg skjót til, at mann ikki gloymir tað, mann hevur lisið frammanundan. Men harumframt krevur tað eisini bindindi, hugsavning, hugdýping, minni og evnini at ímynda sær ymiskt. Kannningar vísa, at børn í Føroyum duga at lesa tekniskt, men hava ilt við at skilja tað, tey lesa. Sum dømi kann nevnast, um tú skuldi lisið eina franska bók. Tú kanst lesa orðini, men veitst ikki, hvat tey merkja. Og so tímir tú ikki at halda á fram at lesa. Tað sama ger seg galdandi hjá børnum, og endar tíverri ofta við, at børn gevast heilt at lesa. Kanningar vísa nevniliga, at føroysk børn gevast at lesa áðrenn børn í grannalondunum.
Ynskir tú sum foreldur at hjálpa barninum at skilja tað, tað lesur, kanst tú lesa upp fyri barninum. Tá lærir barnið at lurta, at ímynda sær og økir um orðamongdina og hevur sostatt lættari við at skilja, tá tað sjálvt skal lesa. Upplagt er at velja eina bók, sum fangar barnið onkursvegna. Dámar barninum stuttligar bøkur, eru bøkurnar um Herviliga Henry góðar. Søgurnar hjá Jo Nesbø um Proktor doktara, og Salmiak og Tzatsiki hjá Moni Nilsson eru eisini skemtiligar og viðgera sera áhugaverd evni. Dámar barninum spenningssøgur eru fleiri sera góðar bøkur: Kalt blóð, Loyndarmálið í Angkor og bøkurnar um Lassa og Maju fyri at nevna nakrar. Er tað fantasy, sum dregur, eru Harry Potter bøkurnar frálíkar, men eisini røðin um Dóttir Skammarans er spennandi lesnaður.
Gjøgnum bøkur ber til at práta um evni, sum kunnu órógva barnið. Hevur barnið trupulleikar at fáa vinir, kanst tú við at lesa eina bók um evnið flyta fokus frá barninum og yvir á onnur. Á tann hátt, kennist tað lættari hjá barninum at práta um, tí tað sjálvt ikki er í miðdeplinum.
Hóast børn hava lært at lesa, er tað gott, um foreldur framhaldandi lesa fyri børnum. Hetta kann vera við til at eggja teimum til sjálvi at vilja lesa. Tá tú lesur saman við barninum, eru tit eisini felags um eina hugnaliga løtu merkta av nærveru og felagsskapi.
Góðan lesihug


text:
Tey hava bíðað í spenningi, men nú upprann so stóri dagurin. Dagurin, tá tey fyrstu ferð skuldu í skúla.
Í ár byrja 32 næmingar í 1. fl. í Skúlanum við Løgmannabreyt - 16 dreingir og 16 gentur. Høgni Joensen, skúlastjóri, tók ímóti teimum og bjóðað teimum at vera hjartaliga vælkomin í okkara skúla.
Børnini vóru sum vera man ógvuliga spent og vóru farin tíðliga upp í morgun. Nógv høvdu fingið nýggja tasku og nýtt penalarhús. Nøkur høvdu fingið nýggja vakra mynsturbundna troyggju, og onkur segði seg hava fingið nýggjar skógvar.
Toymið, ið er um 1. flokk eru: Ingibjørg A. Mohr, Barba Jansdóttir og Lý Niclasen.
Vit í skúlanum er eisini øgiliga spent og gleða okkum líka nógv sum børnini í 1. fl. Eisini gleða vit okkum at samstarva við foreldrini, so at næmingarnir koma at trívast og mennast í skúlanum.
Vónandi fáa vit nøkur góð, trygg og spennandi skúlaár saman.
Samansettar myndir frá 1. skúladegnum kunnu síggjast her.
Fleiri myndir frá 1. skúladegi eru at síggja her.


text:
Filmsupptøkur av eldri fólkum í Sandavági.
Sandavágur er frá náttúrðurnar hond brimpláss, og tí illa egna sum atløgupláss hjá skipum.
Hetta hevur tó ongantíð forða monnum og kvinnum at gera íløgur í skip og virkir.
Í grannabygdini eru møguleikarnir til atløgubryggju munandi betri og hevur Miðvágur tí verið nýttur sum atløgupláss hjá skipum úr báðum bygdunum.
Og hava bygdirnar Miðvágur og Sandavágur í felag útbygt havnalagi í Miðvági.
Eisini vóru tað stavnamenn úr báðum bygdunum í stovnaðu flakavirkið Snarfrost fyrst í 1970-unum.
Takk til Jens Paula Heinesen og Elin Brimheim Heinesen fyri orð og lag í filmsupptøku.


text:
Góðu listafólk!
Nú er skjótt summar og harvið nærkast eisini árliga Ólavsøkuframsýningin, sum Listafelag Føroya skipar fyri á Listasavni Føroya.
Listafelagið hevur í ár heitt á okkum bæði, um at skipa framsýningina; hetta gera vit við gleði.
Einasti mátin at vit kunnu skipa eina góða framsýning er, um undirtøkan er stór og góð. Vit vilja tí hervið heita á tykkum øll um at fyljkast um fagnaðin av listini og senda verk inn til framsýningina!
Sjálvandi tilskila vit okkum rætt til, sum vanligt er, at velja millum innsendu verkini, við tí fyri eygað at fáa best møguligu framsýningina burtur úr.
Vónandin býður hetta høvi okkum at savna nakað av tí nýggjasta, løgna, vitleysa ella bara tí besta, sum verður at síggja í ár.
Øll tøkni hava áhuga!
Um tit hava spurningar, so eru tit vælkomin til at senda okkum ein mail: olavsoka2011@gmail.com
ella lesa meira á heimasíðu listafelagsins: http://www.listafelag.fo/
Vinarliga
Jóhan Martin Christiansen og Annika á Lofti


text:
Árni Gregersen, ting.fo 17.06.2017 (12:28)
Nevndarvirksemi í tinginum stórt
Tingfólk vóru send til hús fyri nøkrum vikum síåðani, hóast summarfrítíðin ikki er byrjað.
Orsøkin var fyrst og fremst uppskotið frá samgonguni um nýggja fiskivinnulóg. Lógin var lagt fram væl eftir seinasta framløgudag, so vinnunevndin skuldi hava tíð at viðgera uppskotið.
Tað vil siga, at vinnunevndin arbeiðir við fullari ferð og hevur fund aftur mánadagin. Umframt uppskotið frá Høgna Hoydal, landsstýrismanni við fiskivinnumálum, viðger nevndin eisini eitt uppskot frá Fólkaflokkinum og eitt frá Sambandsflokkinum um sama evni.
Á fundinum mánadagin hevur nevndin eisini fleiri innkallingar av pørtum, sum varða av fiskivinnu og øðrum málum, sum nevndin viðgerð.
Eisini fíggjarnevndin hevur fundir í hesi vikuni. Millum annað skal eykajáttanarlógin viðgerðast.
Og landsstýrismálanevndin hevur eisini fund. Hon hevur - hóast hon kom við einari niðurstøðu fríggjadaagin - fleiri kæfur eftir at vðgera.
Tríggjar av kærunum er um Høgna Hoydal, landsstýrismann við fiskivinnumálum, og ein er um landsstýrismannin við samferðslumálum, Henrik Old.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Framsókn svingar seg ordiliga upp í hesum døgum við eini nýggjari sak: Alkohol skal inn í matvøruhandlarnar!
Formaðurin, Poul Michelsen, hevjar ta ideologiska, liberala flaggið, og sigur, at tað snýr seg um "persónliga frælsið hjá fólki, so at tey ikki føla, at tey eru sett undir formyndarí".
"Tað er frælsið, sum fær fólk at drekka minni, tí tá ið fólk fáa frælsi, duga tey eisini at umsita tað", sigur hann.
Og fyri at styðja sína ideologisku sannføring við fakta, vísir hann á, at "í Danmark minkar nýtslan av rúsdrekka, hóast har er frí rúsdrekkasøla", og at, "bæði í Noregi og í Svøríki, sum hava einkarsølu, er nýtslan veksandi".
Men fakta er, at nýtslan - og misnýtslan - er væl hægri í Danmark enn í Noregi og Svøríki!
Í Danmark drekka fólk millum 9 og 10 litrar av reinum alkoholi um árið. Í Svøríki er talið góðir sjey litrar - og í Noregi og Íslandi umleið seks litrar.
So Poul lýgur ikki – men hann manipulerar!
Poul Michelsen ásannar, at nøkur hava trupulleikar av rúsdrekka, men leggur mestan dentin á, at "rúsdrekka er sálarbót fyri tey sum duga".
Vit hava altso ein floksformann og landsstýrismann, sum alment setir rúsdrekka í sambandi við sálarbót. Gud viti hvat tey, sum kenna til trupulleikarnar av alkoholi, munu halda um slíka talu frá hægsta stað. Ábyrgdarfull er hon ikki...
Alt vendir øvut
Ruth Vang, tingkvinna, kemur við tí pástandi, at: "tess verri tað er at fáa fatur á rúsdrekka, tess verri drekka fólk", og ger tí ta niðurstøðu, at "tað ringasta vit kunnu gera, er at avmarka atkomuna til rúsdrekka".
Hvaðani hevur hon hetta? Tað eru fólk - bæði í Føroyum og aðrastaðni - sum arbeiða við teimum avleiðingum, ið misnýtsla av rúsdrekka hevur við sær. Og tað, Ruth sigur, gongur beint ímóti tí, hesi fólk siga: Jú lættari alkohol er fáa fatur á, jú meira verður drukkið. Tað gongur eisini ímóti hagtølunum yvir, hvussu nógv fólk drekka í Norðurlondum: Jú fríari tað er, jú meira drekka fólk.
Í Onglandi eru í dag risastórir trupulleikar av alkoholmisnýtslu - ikki minst millum ung. Og tey, sum arbeiða innan økið, eru ikki í iva um orsøkina: Alkohol er blivið sera bíligt, og fæst í hvørjum handli!
At vísa til tíðina tá hvør einstakur mátti bíleggja úr Danmark sum prógv fyri at tað øvuta ger seg galdandi hjá okkum, er burturvið. Undir teirri vitleysu skipanini keyptu vit 12 fløskur í senn. Tað var LÆTT atkomuligt í STÓRUM mongdum. Nú keypa vit tað, okkum tørvar – og kunnu fara á barr hava vit hug til tað.
Hetta er gott – men tað kann ikki samanberast við at koyra rúsdrekka í matvøruhandlarnar, tí við tí signalera vit, at brennivín sum vøra kann javnmetast við smør og livurpostei. Og so skulu øll ganga framvið – og freistast av – brennivínsfløskum hvønn einasta dag. Um tey vilja tað ella ei. Tað eru tað altso ikki øll sum klára.
Ikki ein vøra sum aðrar
Vit, sum ikki hava trupulleikar av alkoholi, rinda í dag ein prís: Vit mugu í Rúsuna ella á eitt bryggjarí at keypa.
At siga at hetta skerjir okkara "frælsi", sum Framsókn vil vera við, er kortini rættiliga patetiskt. Mong fólk á jørðini eru ófræls. At sammeta okkum við tey, tí vit mugu í Rúsuna at keypa rúsdrekka, er ikki rímiligt... Skal tað vera mátistokkurin fyri hvør er frælsur og ikki, verður frælsið eitt innantómt hugtak.
Men koyra vit rúsdrekka í handlarnar, fara vit eisini at rinda ein prís. Og tann prísurin kann gerast so stórur hjá nøkrum, at tað gevur meining at tosa um skert frælsi! Tí er tað nakað, sum kann skerja frælsið hjá einstaklingum og teirra familjum, so er tað misnýtsla av alkoholi.
Tá nú royndirnar siga, at jú lættari rúsdrekka er at fáa hendur á, jú størri verður misnýtslan, so eiga vit at lurta.
Spurningurin er, hvat skal viga meir, tá politiska avgerðin skal takast: At sleppa meirilutanum undan túrinum í Rúsuna - ella at sleppa minnilutanum undan tí prísi hann fer at rinda, um vit javnseta breyð og brennivín í handlunum.
Framsókn hevur valt sína liberalu ideologi. Vónandi velja onnur sosialu atlitini.
Matstovur
At matstovur vilja at sleppa at bíleggja sítt vín sjálvar og sleppa undan tí stóra avgjaldinum, er eitt heilt annað mál.
Eingin fer at drekka ein dropa meira av tí. Tað snýr seg ikki um sosialpolitikk, men einans vinnupolitikk.
Men at


text:
Heðin las upp yrking í bygdarhúsinum
Á hugnakvøldinum í bygdarhúsinum í kvøld høvdu vit vitjan av bygdarmanni okkara, Heðin M. Klein. Heðin er kendur yrkjari, sum hevur givið út fleiri yrkingasøvn. Seinasta yrkingin hjá Heðin er "Tað orðið", sum er ein long yrking í fleiri pørtum, ið…
Fyrilestur um Martin Luther
Sunnukvøldið 24. september helt David Johannesen, prestur, fyrilestur um Martin Luther. Fyrilesturin var í bygdarhúsinum, og hann var eitt av teimum tiltøkunum, ið verða gjørd kring landið nú í heyst í samband við, at tað eru liðin 500 ár síðani Mar…
Vinnararnir á lutaseðlinum 2017
Vinnararnir á lutaseðlinum í samband við eydnuhjólið hjá Gjáar Samkomuhúsi 10.09.2017: 1. Gávukort frá Á-handlunum virði 3.000 kr. Ljósareiður seðil nr. Ú 069. (Er avheintað)2. 1 kassi sodavatn. Gulur seðil nr. V 0343. Nakkasteik. Ljósareyður seðil…
Guðstænasta í gjónni
Annað árið á rað varð skipað fyri guðstænastu í gjónni sunnudagin 13. august 2017. Aftur í ár var hetta gjørt í samstarvi við Vestmanna Sangkór undir leiðslu av Benjamin Gaasedal, og í ár høvdu tey eisini fingið fatur í einum samansettum hornorkestr…
Hvat hendir við Gjógv
19. nov. 2017: Gjáar Kirkja, kl. 12.00: Messa, Emil Olsen, prestur
20. nov. 2017, kl. 19.30: Hugnakvøld í bygdarhúsinum
26. nov. 2017: Gjáar Kirkja, kl. 12.00: Lestur
27. nov. 2017, kl. 19.30: Hugnakvøld í bygdarhúsinum
29. nov. 2017, kl. 19.00: Jólatræið verður tendrað við Gjógv


text:
Kelda: Umhvørvisstovan
Loyvið kann veitast sambært § 5 stk. 2 í løgtingslóg nr. 59 frá 7. juni 2007 við seinni broytingum um framleiðslu, flutning og veiting av ravmagni.
Umhvørvisstovan kann velja ikki at veita nakað loyvi og kann somuleiðis gera av at veita eitt loyvi minni enn 6 MW.
Umsóknarblað og nærri upplýsingar
Umsóknarblað fæst á Orku á Umhvørvisstovuni, har nærri treytir fyri at kunna søkja eru lýstar.
Eru spurningar ber til at tosa við Ara Johanneson, ráðgeva á Orku á Umhvørvisstovuni, tlf. 282860.
Umsóknarfreistin er 15. november 2017.
Umsóknir skulu sendast til:
Umhvørvisstovan
Traðagøta 38
Postboks 2048
FO-165 Argir